Downloaded from YTS.MX
Official YIFY movies site: YTS.MX
ബി ഹാപ്പി
ഡ്രീം, ഡ്രീം, ഡ്രീം
ഡ്രീം
എൻ്റെ ചിറകിനടിയിലെ കാറ്റിനൊപ്പം ഞാൻ പറക്കുന്നു
പട്ടത്തിൻ മേലെയേറി, വൈബുകളിൽ തെന്നിത്തെന്നി
ഞാൻ സൂര്യോദയത്തിലൂടെ ഉയരുന്നു
അത് സത്യമാക്കാൻ
ഞാൻ ദിവസവും പരിശ്രമിക്കുന്നു
എൻ്റെ ബിൽഡിംഗ് ബ്ലോക്കുകളാൽ ഞാൻ എൻ്റെ ബിൽഡിംഗ് ഉയർത്തുന്നു
ആകാശം
എന്നെ സൃഷ്ടിച്ചത് ഇതിനാണ് എനിക്ക് ജീവൻ വയ്ക്കുന്നു
ഞാൻ എൻ്റെ കൈകൾ നീട്ടുമ്പോൾ
എൻ്റെ സ്വപ്നത്തെ എത്തിപ്പിടിക്കാൻ
ഡ്രീം, ഡ്രീം, ഡ്രീം
ഡ്രീം
ഡ്രീം, ഡ്രീം, ഡ്രീം
ഡ്രീം
ഡ്രീം, ഡ്രീം, ഡ്രീം--
അച്ഛാ, ഒരിക്കലെങ്കിലും എന്നെ പിടിക്കൂ. ഒരിക്കലെൻ്റെ സ്വപ്നം പൂർത്തിയാവട്ടെ.
അതൊരിക്കലും പൂർത്തിയാകാൻ ഞാൻ ആഗ്രഹിക്കുന്നില്ല.
മഹതികളെ മാന്യന്മാരെ,
ഏറ്റവും ക്രൂരനായ പിതാവിനുള്ള പുരസ്കാരം മിസ്റ്റർ ശിവ് രസ്തോഗിക്ക്.
പ്രാതൽ തണുക്കുന്നു.
അമ്മയ്ക്ക് ഇതിലും നല്ല ആരെയും കിട്ടിയില്ലേ?
നീ എന്താ കഴിക്കാത്തത്?
കഴിക്കാൻ കൊള്ളുന്നതാകണ്ടേ.
- നീ എന്തെങ്കിലും പറഞ്ഞോ? - എൻ്റെ വയറ് നിറഞ്ഞു.
എൻ്റെ വയറ്റിൽ നിറയെ ചിത്രശലഭങ്ങളാണ്. ഞാൻ ഇന്ന് മാഗി ടീച്ചറെ കാണും.
അതൊരു സ്വപ്നം പോലെയായിരിക്കും.
സ്കൂളിൽ ഞങ്ങൾക്ക് ഒരു നൃത്ത മത്സരമുണ്ട്.
എന്താ പരീക്ഷ സമയത്ത് ഈ ചിത്രശലഭങ്ങൾ വരാത്തത്?
ജീനിയസ് കുട്ടികൾ പരീക്ഷയെക്കുറിച്ച് വിഷമിക്കാറില്ല.
ശരിക്കും?
ജീനിയസ് കുട്ടികൾ പരീക്ഷയിൽ 49% മാർക്ക് വാങ്ങാറുമില്ല.
- 49.8. 0.8 മറക്കരുത്. - ക്ഷമിക്കണം.
- മാഗി? - ലക്കി മാഗി.
- ഈ മനുഷ്യൻ. - നിൻ്റെ ലക്കി ദിവസത്തിനായി.
മാഗി കഴിക്കാതെ എങ്ങനെ മാഗി ടീച്ചറെ കാണാൻ പോകും?
എൻ്റെ മത്സരത്തിന് വരാത്തതിന് എനിക്ക് കൈക്കൂലി തരാൻ ശ്രമിക്കുകയാണോ?
നിനക്കറിയാമോ, നിൻ്റെ നൃത്ത ടീച്ചർ, മിസ് ലൂട്ടേറ...
- മിസ്. ലൊറേറ്റ . - മിസ് ലോട്ടെറയോ ലോറെറ്റയോ, എന്തുമാകട്ടെ.
ഞാൻ അവളുടെ ലോൺ പാസ്സാക്കിയില്ല.
എന്നെ അവിടെ കണ്ടാൽ അവൾ നിന്നെ ജയിക്കാൻ വിടില്ല.
കഴിക്ക്.
ഞാനില്ലായിരുന്നുവെങ്കിൽ ഈ നിഷ്കളങ്കയായ കുട്ടിക്ക് എന്ത് സംഭവിക്കുമായിരുന്നു?
ദൈവമേ, എല്ലാവർക്കും എന്നെപ്പോലെ ഒരു താത്തയെ നൽകണേ.
അങ്കിൾ!
മിസ്റ്റർ നാടാർ.
ഹേയ് കുസും.
എന്താ വിശേഷം? ഇന്ന് ബാങ്കിൽ പോകുന്നില്ലേ?
നീ ഒരിക്കലും വരാറില്ല, പിന്നെ ഞാൻ അവിടെ പോയിട്ട് എന്ത് കാര്യം?
ഇപ്പോൾ എല്ലാം ഓൺലൈനിൽ ചെയ്യാം.
നീ ഓൺലൈനിൽ പോകാറുണ്ട്, എന്നിട്ടും എൻ്റെ ഫ്രണ്ട് റിക്വസ്റ്റ് സ്വീകരിച്ചില്ല?
നല്ലോണം വെള്ളമൊഴിക്ക്.
കാത്തുകൊള്ളണേ.
താത്താ, എൻ്റെ ലക്കി സ്റ്റെപ്പ്?
സീറ്റ് ബെൽറ്റ്.
അച്ഛാ, ഞാൻ ടാബ് എടുക്കുന്നുണ്ടേ.
പ്ലീസ്, ഒറ്റ പാട്ട്.
മാഗി മാഡത്തിൻ്റെ അനുഗ്രഹമില്ലാതെ എനിക്ക് എങ്ങനെ സ്റ്റേജിൽ കയറാനാകും?
അഴകായ പൊൻ നാഗമാണിക്യമേ
മിന്നുന്ന രാതിങ്കളേ
നിൻ ഉന്മാദ സങ്കൽപ്പമേ
ആം ദ ക്വീൻ
നടയിൽ ആടയിൽ റോയൽറ്റി
പടരും നോക്കിൽ ഫയർ ആൻറ് ഫ്രീ
ഉടലിൽ പാതി സ്വത്തു പകുക്കും ജാലക്കാരി
ഞാനോ ഈയുലകിൽ സുൽത്താന
പ്രപഞ്ചമിതെൻ പിറകിൽ സുൽത്താന
ഉണരുമൊരാൺകനവിൽ
സുൽത്താന
- ബൈ. - എന്ത്?
എൻ്റെ ഡാൻസ് പെർഫോമൻസിന് വരുന്നില്ലേ?
എനിക്ക് ഒരുപാട് പണി ബാക്കിയുണ്ട് മോളേ.
കഴിഞ്ഞ തവണയും അങ്ങനെ തന്നെയായിരുന്നു. അതിന് മുമ്പും അതെ.
ഇത്ര കൊള്ളാത്തവരെ ആരാ ജോലിക്കെടുക്കുന്നതെന്ന് എനിക്കറിയില്ല.
അമ്മ ഇവിടെ ഉണ്ടായിരുന്നെങ്കിൽ, തീർച്ചയായും വരുമായിരുന്നു.
ലെറ്റ്സ് ഡാൻസ് ഇൻ്റർ സ്കൂൾ ഡാൻസ് മത്സരം
- കൊള്ളാം. - ഇനി വരുന്നു ജിഗർ ശർമ്മ.
അതെൻ്റെ മകനാണ്. ഞാൻ മെനക്കെട്ട് പഠിപ്പിച്ചതാ. അവന് ഒരു കൈയ്യടി കൊടുക്കൂ!
ജിഗർ!
അവൻ നന്നായി ചെയ്തു, അല്ലേ?
ജിഗർ ശർമ്മയുടെ ഈ മികച്ച പ്രകടനത്തിന് ശേഷം,
ഒരുങ്ങിക്കോളൂ ധാരാ രസ്തോഗിക്കായി!
- ധാര! ധാര! ധാര! - വൗ.
ഹേയ്, അമിതാഭ് ബച്ചൻ, താഴ്ന്നിരിക്കൂ, എനിക്കും കാണണം.
ഇനിയും താഴെ.
ധാര! ധാര! ധാര!
ഇവൾ നന്നായിട്ടുണ്ട്.
അവൾക്ക് നല്ല താളമുണ്ട്.
ഇപ്പോൾ, സ്വാഗതം ചെയ്യാം, പകരക്കാരില്ലാത്ത മാഗി മാഡം!
- മാഗി മിസ്! - നന്ദി.
- മാഗി മിസ്! - ഹായ്.
- മാഗി മിസ്! - നന്ദി.
മാഗി മാം!
- എല്ലാവർക്കും ഹലോ. - ഹായ് മാം!
ഇന്ന് ഇവിടെ വന്നതിൽ എനിക്ക് അതിയായ സന്തോഷമുണ്ട്.
എത്ര മനോഹരമായ പ്രകടനങ്ങൾ.
വിജയിയെ പ്രഖ്യാപിക്കുന്നതിന് മുമ്പ്,
എനിക്ക് നൃത്തത്തെപ്പറ്റി എന്ത് തോന്നുന്നു എന്ന് നിങ്ങളോട് പറയട്ടെ.
നൃത്തം വെറുമൊരു നൈപുണ്യം മാത്രമല്ല,
അത് ഒരു വികാരമാണ്, ഒരു ഭാവപ്രകടനമാണ്.
അതുള്ള വൃക്തിയാണ് എല്ലാം തികഞ്ഞ ഡാൻസർ.
എന്നെ സംബന്ധിച്ചിടത്തോളം, നമ്മുടെ വിജയി തികഞ്ഞ ഒരു നർത്തകിയാണ്.
അപ്പോള്‍, നമ്മുടെ വിജയിയാണ്...
ധാരാ രസ്തോഗി!
അഭിനന്ദനങ്ങൾ മോളേ! വളരെ നന്നായിരുന്നു.
പറയൂ, ധാരാ, നീ എവിടെ നിന്നാണ് നൃത്തം പഠിച്ചത്?
നിങ്ങളിൽ നിന്ന്. നിങ്ങളുടെ റീലുകളും ഡാൻസ് വീഡിയോകളും കണ്ട്.
- ശരിക്കും? - അതെ.
ഇനി നീ അത് ചെയ്യേണ്ടി വരില്ല മോളെ.
കാരണം ഞാൻ നിന്നെ ക്ഷണിക്കുന്നു
മാഗിസ് ഡാൻസ് അക്കാഡമിയിലേക്ക്, എന്നോടൊപ്പം പരിശീലനം നടത്താൻ.
അത് ശരിയാണ്.
കൂടാതെ, ഈ പരിശീലനങ്ങളെല്ലാം നിന്നെ തയ്യാറെടുക്കാൻ സഹായിക്കും,
- ഇന്ത്യാസ് സൂപ്പർ സ്റ്റാർ ഡാൻസറിന്! - ഇന്ത്യാസ് സൂപ്പർ സ്റ്റാർ ഡാൻസർ!
അതെ, ഇന്ത്യാസ് സൂപ്പർ സ്റ്റാർ ഡാൻസർ,
ഏതൊരു ഡാൻസറുടെയും സ്വപ്നം.
അത് യാഥാർത്ഥ്യമാക്കാൻ ഞാൻ നിന്നെ സഹായിക്കാം.
അപ്പോൾ എൻ്റെ കൂടെ മുംബൈയിലേക്ക് വരുന്നോ?
മിസ്റ്റർ നാടാർ
ഹലോ?
മിസ്റ്റർ രസ്തോഗി! എനിക്ക് നിങ്ങളോട് സംസാരിക്കണം.
മിസ് ലൊറെറ്റാ എനിക്ക് നേരം വൈകി. ക്ഷമിക്കണം.
രണ്ടു മിനിറ്റ് മാത്രം മതി, പ്ലീസ്.
മിസ്റ്റർ രസ്തോഗി, ഇത് ധാരയ്ക്ക് ഒരു സുവർണ്ണാവസരമാണ്. എല്ലാം ഞാൻ നോക്കിക്കോളാം.
ക്ഷമിക്കണം, ധാര അവിടേക്ക് പോകില്ല. ഞാൻ നാളെ സംസാരിക്കാം.
പക്ഷെ നാളെ ഞാനിവിടെ ഉണ്ടാകില്ല.
അച്ഛാ, പ്ലീസ്.
മിസ്റ്റർ ശിവ്, ധാരയുടെ പ്രകടനം കാണുമ്പോൾ അവൾ നൃത്തം ചെയ്യാൻ ജനിച്ചവളാണെന്ന് തോന്നി.
ഒരു പ്രകടനം കണ്ടിട്ടാണോ നിങ്ങൾ ഇത് തീരുമാനിച്ചത്?
അച്ഛാ, കഴിവ് തിരിച്ചറിയാൻ ഒരു നോട്ടം മതി.
മറ്റ് നഗരങ്ങളിൽ നിന്ന് ധാരാളം കുട്ടികൾ നൃത്തം പഠിക്കാൻ എൻ്റെ സ്കൂളിൽ വരുന്നു.
നിങ്ങൾ എവിടെ നിന്നാ ഇത് പഠിച്ചത്?
ഞാൻ ബോസ്റ്റണിലാണ് വളർന്നത്, കുട്ടിക്കാലം മുതൽ ഡാൻസ് ചെയ്യുന്നു.
ഡാൻസ് അല്ല.
മാർക്കറ്റിംഗ്.
എവിടെ നിന്നാണ് മാർക്കറ്റിംഗ് പഠിച്ചത്?
- എക്സ്ക്യൂസ് മീ? - ധാര "ഇന്ത്യാസ് സൂപ്പർ സ്റ്റാർ ഡാൻസർ" ആയാൽ
നിങ്ങളുടെ അക്കാദമിയിലെ ബാക്കി കുട്ടികൾ എന്തു ചെയ്യും?
- വെറുതെ നിങ്ങളുടെ ബാങ്ക് ബാലൻസ് കൂട്ടും. - അച്ഛാ!
നൃത്തം ജയത്തിനും തോൽവിക്കും ബാങ്ക് ബാലൻസിനും അപ്പുറമാണ്.
അത് സ്വയം പ്രകടിപ്പിക്കാനുള്ള ഒരു മാധ്യമമാണ്.
സന്തോഷമായിരിക്കാനുള്ള കുറുക്കുവഴിയാണ് നൃത്തം.
ധാര ഒരു വേദിയിൽ തിളങ്ങേണ്ടവളാണ്, ഓഫീസിലല്ല.
മിസ്റ്റർ ശിവ്, രണ്ട് തരത്തിലുള്ള മാതാപിതാക്കളുണ്ട്.
ആദ്യ തരക്കാരുടെ സ്വപ്നങ്ങളാണ് അവരുടെ കുട്ടികൾ ജീവിക്കുന്നത്.
രണ്ടാമത്തേത് കുട്ടികളുടെ സ്വപ്നങ്ങൾക്കായി ജീവിക്കുന്നവരാണ്.
നിങ്ങൾ ഇതിൽ ഏതാണ്?
ആദ്യത്തേതോ രണ്ടാമത്തേതോ?
നിങ്ങളുടെ രണ്ട് മിനിറ്റ് അഞ്ച് ആയി മാറി.
എനിക്ക് ശരിക്കും നേരം വൈകുന്നു. എക്സ്ക്യൂസ് മീ.
- സോറി. - സാരമില്ല.
ധാരാ, ഒരു നർത്തകിക്ക് ഏറ്റവും പ്രധാനപ്പെട്ടത് എന്താണ്?
- ബീറ്റ്സ്? - അതെ.
- പിന്നെ? - താളം.
പിന്നെ?
സന്തോഷം.
ഇവിടെയും... പിന്നെ ഇവിടെയും.
നൃത്തം തുടരൂ കുഞ്ഞേ.
ഒരു ദിവസം നമ്മൾ ഒരുമിച്ച് അതിശയകരമായതെന്തോ ചെയ്യുമെന്ന് എനിക്ക് ഉറപ്പുണ്ട്. കേട്ടോ?
ശരി.
ഹലോ ഗയ്‌സ്! ഹായ്!
ഹായ്. സുഖമാണോ?
അതാണ് ഏറ്റവും മികച്ച തമിഴ് കോമഡി ചിത്രം. ഇപ്പോൾ അത് സബ്ടൈറ്റിലുകളോടെ കാണാം.
എന്താ?
- ഞാൻ അകത്തേക്ക് വന്നോട്ടെ സർ? - വരൂ.
എന്നെ വിളിച്ചോ?
ശിവ്...
എനിക്ക് തോന്നുന്നു എൻ്റെ ഓഫീസ് ക്ലോക്ക് നേരത്തെയാണെന്ന്.
സമയം 9:00 ആണ്, എന്നാൽ 9:40 ആണ് കാണിക്കുന്നത്.
ധാരയുടെ ഡാൻസ് പെർഫോമൻസ് ആയിരുന്നു സർ... എൻ്റെ മകളുടെ...
നിർത്തൂ. നിങ്ങളുടെ വ്യക്തിപരമായ പ്രശ്നങ്ങൾ വീട്ടിൽ വയ്ക്കൂ.
ഞാൻ നിങ്ങളുടെ മാനേജർ ആണ്, നിങ്ങളുടെ അമ്മായിയപ്പനല്ല.
- ക്ഷമിക്കണം സർ. - ശ്രീമതി ഗുപ്തയ്ക്ക് നെറ്റ് ബാങ്കിങ്ങിന്
ഒരു അക്കൗണ്ട് തുടങ്ങണം.
അവരുടെ മകൻ അമേരിക്കയിൽ നിന്ന് പണം അയയ്ക്കുന്നു, അത് പരിശോധിക്കണം.
- സർ. - മറ്റെന്തെങ്കിലും, മിസിസ് ഗുപ്ത?
ഇല്ല, മിസ്റ്റർ നാടാർ. വളരെ നന്ദി.
- നന്ദി. - സന്തോഷം.
പിന്നെ, നിങ്ങൾക്ക് യുഎസിൽ നിന്ന് എന്തെങ്കിലും ആവശ്യമുണ്ടോ?
ഉവ്വ്!
മെർലിൻ മൺറോയുടെ ആ ഐക്കോണിക് പോസ്റ്റർ അറിയില്ലേ?
വലിയ ഒരെണ്ണം വേണം.
നന്ദി.
ഹേയ് ശിവ്!
ധാരയുടെ പ്രകടനം എങ്ങനെയുണ്ടായിരുന്നു? അവൾ വിജയിച്ചു, അല്ലേ?
സർ, ഞാൻ ഈ ബാങ്കിലെ ജീവനക്കാരനാണ്. നിങ്ങളുടെ മരുമകനല്ല.
എക്സ്ക്യൂസ് മീ.
ശ്രദ്ധയോടെ. മൂക്ക് തകർക്കണ്ട.
ഇടയ്ക്കൊക്കെ കുട്ടിയെ സ്കൂളിൽ വിടാൻ ഭാര്യയോട് പറയൂ.
അവളായിരുന്നു അത് ചെയ്തിരുന്നത്...
അവൾ ജീവിച്ചിരിക്കുമ്പോൾ.
എന്താ പറ്റിയത്?
ഇതാ, പണി കഴിഞ്ഞു. നന്ദി.
ഇന്ത്യാസ് സൂപ്പർസ്റ്റാർ ഡാൻസർ, സീസൺ അഞ്ചിലേക്ക് സ്വാഗതം!
ശരി വിധികർത്താക്കളേ, ഇപ്പോൾ കണ്ടെത്താൻ സമയമായി...
ഈ പച്ചക്കറികൾ അത്താഴത്തിനുള്ളതാണ്, പ്രഭാതഭക്ഷണത്തിനല്ല.
അച്ഛൻ എപ്പോഴും ഇങ്ങനെയായിരുന്നോ അതോ അമ്മയുടെ മരണം ഇങ്ങനെ ആക്കിയതാണോ?
ആദ്യദിവസം മുതൽ അവൻ ഇങ്ങനെ മുരടനായിരുന്നു.
- കുട്ടിക്കാലം മുതൽ? - അതെ.
ആ നാമമാണ്...
- എന്ത് തോന്നുന്നു? - ദയവായി, മിതാലി ഫൈനലിൽ എത്തണേ.
ഹേയ്! അർജുൻ അവളെക്കാൾ മികച്ചതാണ്.
- അല്ല, മിതാലി! - അർജുൻ!
- അവൾ മാഗി മാമിൻ്റെ വിദ്യാർത്ഥിയുമാണ്. - അതുകൊണ്ട്?
ആ നാമമാണ് അർജുൻ!
അതുതന്നെ!
അയ്യോ. എൻ്റെ മോളേ!
ഹേയ്!
നീ ഫൈനലിലെത്താത്തത് പോലെയാണല്ലോ നീ സങ്കടപ്പെടുന്നത്.
മിതാലിയാണ് ഏറ്റവും മികച്ചത്. അവൾ ഫൈനലിൽ എത്തേണ്ടതായിരുന്നു.
നിനക്ക് സങ്കടമായി, അല്ലേ?
ജയവും തോൽവിയും ജീവിതത്തിൻ്റെ ഭാഗമാണ്.
- ജയിക്കുന്നതോ തോല്ക്കുന്നതോ അല്ല കാര്യം. - പിന്നെ?
ഫൈനൽ സ്റ്റേജിൽ പെർഫോം ചെയ്യുന്നതാണ് പ്രധാനം.
ഒരു സ്പോട്ട്ലൈറ്റ് നിങ്ങളുടെ മേൽ പതിക്കുന്നു.
ശരി, മനസ്സിലായി.
ചുറ്റുമുള്ള എല്ലാ ശബ്ദങ്ങളും നിലക്കുന്നു.
ജീവിതത്തിലെ അനന്തമായ ഉയർച്ചകളും താഴ്ചകളും പ്രശ്നമല്ല.
നിങ്ങളും നിങ്ങളുടെ നൃത്തവും മാത്രമാണ് പ്രധാനം.
നിങ്ങൾക്ക് പരിഭ്രമവും ആവേശവുമുണ്ട്.
ഒരുപാട് വികാരങ്ങളുണ്ട്.
വികാരങ്ങളുടെ ഒരു മഴവില്ല്.
മഴവില്ല്...
പിന്നെ ആ തിളങ്ങുന്ന ട്രോഫി...
ഫിനാലെയിൽ എത്തുന്നവരുടെ പേരുകൾ ട്രോഫിയിൽ കൊത്തിവെച്ചിട്ടുണ്ട്.
നിങ്ങൾ ജീവിച്ചാലും മരിച്ചാലും, ആ പേര് എന്നെന്നേക്കുമായി നിലനിൽക്കും.
സ്വപ്ന സീക്വൻസ് കഴിഞ്ഞോ?
നോക്കിക്കോ, ഒരുനാൾ ഈ സ്വപ്നം എൻ്റെ യാഥാർത്ഥ്യമാകും.
അപ്പോൾ അച്ഛനും എൻ്റെ അരികിലുണ്ടാവും, എന്നെ പിന്തുണച്ച്.
ശരിയല്ലേ?
നീ മുംബൈയ്ക്ക് പോകുന്നില്ല.
ഹേയ്.
വിഡ്ഢി!
ഹേയ് കുസും!
മുത്തശ്ശിയുടെ പേര് ദേവയാനി എന്നായിരുന്നില്ലേ?
എന്തായാലും, നമുക്ക് യുദ്ധത്തിന് തയ്യാറാകണം.
ഇത് എന്താണ്?
- താത്താ! - എന്താ.
- ഇതാണ് അതിർത്തി. - ശരി.
- ഈ വശത്ത് ഊട്ടി, മറുവശത്ത് മുംബൈ. - അതെ.
- നമുക്ക് അതിർത്തി കടക്കണം. - അതെ.
അതിനായി നമുക്ക് ശത്രു ക്യാപ്റ്റൻ ശിവ് രസ്തോഗിയെ തോൽപ്പിക്കണം.
ഓ! ശരി--
എങ്ങനെ?
- സോപ്പിട്ട്. - സോപ്പിട്ടോ?
സുപ്രഭാതം. ഇനി ഇന്നത്തെ ഏറ്റവും പുതിയ വാർത്ത കേൾക്കാം.
ശത്രു തീരെ പ്രതീക്ഷിക്കാത്ത സമയത്താണ് ആക്രമിക്കേണ്ടത്.
ഗുഡ് മോർണിംഗ് അച്ഛാ. കാപ്പി?
ഇത്ര നേരത്തെ എഴുന്നേറ്റോ?
അതും ഞായറാഴ്ച?
ശത്രു ബുദ്ധിമാനാണ്.
പക്ഷെ നമ്മൾ പ്രോ മാക്സ് പതിപ്പാണ്.
ഹാപ്പി ഫാദേഴ്സ് ഡേ അച്ഛാ.
അച്ഛാ!
നാടാർ സാർ, നിങ്ങൾ ഇതിൽ വിഷം ചേർത്തിട്ടില്ലല്ലോ?
ശത്രു നമ്മളെ പ്രകോപിപ്പിക്കാൻ ശ്രമിക്കും, പക്ഷേ നാം ആയുധം താഴെയിടരുത്.
അല്പം വെണ്ണ മാത്രം അധികം ചേർത്തു.
അച്ഛാ, പ്രാതലിന് ശേഷം എന്നെ കണക്ക് പഠിപ്പിക്കണം.
കണക്കോ?
- മതി! - ഹേയ്! കഴിക്കൂ.
അച്ഛൻ വളരെ ക്ഷീണിച്ചിട്ടുണ്ടല്ലേ?
ഇതാ, കഴിക്കൂ.
ശിവ്,
ഒരു വലിയ നഗരത്തിൽ ധാരയ്ക്ക് വലിയ അവസരങ്ങൾ ലഭിക്കുമെന്ന് എനിക്ക് തോന്നുന്നു.
എന്തുകൊണ്ട്?
അവളുടെ ഭാവിക്കായി നമ്മൾ അവളെ മുംബൈയിലേക്ക് കൊണ്ടുപോകണം.
ഇവിടെ താമസിച്ചാൽ, അവൾ ഏറ്റവും കൂടിയാൽ ഒരു ബാങ്ക് ജീവനക്കാരിയാകും.
നിന്നെയും എന്നെയും പോലെ.
അച്ഛാ, മുംബൈയിൽ പോയാൽ, ഞാൻ 49.8 ശതമാനം
89.4% ആക്കി മാറ്റാമെന്ന് വാക്കുതരുന്നു.
ധാര...
നീ ചോദിക്കുന്നത് എനിക്ക് തരാനാകുന്ന ഒരു ചെറിയ കളിപ്പാട്ടമല്ല.
എല്ലാം ഉപേക്ഷിച്ച് മുംബൈയിലേക്ക് പോകുന്നത് സാധ്യമല്ല.
അങ്ങനെയല്ല! എന്നെന്നേക്കുമായി മാറേണ്ട കാര്യമില്ല.
കുറച്ച് മാസത്തേക്ക് മാത്രം. മൂന്നോ നാലോ മാസത്തെ പരിശീലനം.
ഷോയ്ക്കായി മൂന്നോ നാലോ മാസം. എട്ട് മാസത്തിനുള്ളിൽ തിരികെയെത്താം.
അച്ഛാ, പ്ലീസ്. ഇതിനു ശേഷം ഞാൻ വേറെ ഒന്നും ചോദിക്കില്ല.
ശിവ്, നീ എപ്പോഴും ഒരു പാറപോലെ ഉറച്ചവനാണ്.
ഇന്ന് ഫാദേഴ്സ് ഡേ അല്ലേ. പഞ്ഞിമിഠായി പോലെ അലിയൂ.
അടുത്ത തവണ നിങ്ങളുടെ ഗവേഷണം ശരിയായി ചെയ്താൽ നന്നായിരിക്കും.
ഫാദേഴ്സ് ഡേ അടുത്ത ഞായറാഴ്ചയാണ്.
- മുംബൈ നടക്കില്ല. - താനോസിന് പോലും ഇതിലും വലിയ ഹൃദയമുണ്ട്.
- ഹേയ്. എന്ത് പറ്റി? - എന്താ പറ്റിയത്?
എന്തായാലും നിങ്ങൾക്കെന്താ?
- ഹേയ്, നീ ഓക്കേയല്ലേ? - എനിക്ക് കുഴപ്പമില്ല.
- ഭക്ഷണമെങ്കിലും തീർക്ക്. - എനിക്ക് വിശക്കുന്നില്ല.
എന്താണിത്?
- ബൈ ധാര. - ബൈ.
അച്ഛനെന്താ ഇവിടെ?
ഇന്ന് നമുക്ക് ഒരു ലോംഗ് ഡ്രൈവിന് പോകാം എന്ന് ഞാൻ വിചാരിച്ചു.
അച്ഛനോടൊപ്പമുള്ള യാത്രകൾ എപ്പോഴും നീണ്ടതല്ലേ.
ഇത് നിൻ്റെ അമ്മയുടെ പ്രിയപ്പെട്ട സ്ഥലമായിരുന്നു.
ഇവിടെയാണ് ഞങ്ങൾ ആദ്യമായി കണ്ടുമുട്ടിയത്.
താഴെയിറങ്ങ്.
അവിടെ. വാ.
നോക്ക് ധാര,
നീയൊരു നല്ല നർത്തകിയാണ്.
പക്ഷെ നീ ആളുകളുടെ കുടുംബ പരിപാടികളിൽ നൃത്തം ചെയ്യുന്ന പെൺകുട്ടിയായി
അവസാനിക്കുന്നത് എനിക്കിഷ്ടമില്ല.
ജീവിതകാലം മുഴുവൻ അടുക്കളയിൽ പാചകം ചെയ്യുന്നവൾ.
നീ നിൻ്റെ അമ്മയെപ്പോലെ സ്വന്തം കാലിൽ നിൽക്കണമെന്ന് ഞാൻ ആഗ്രഹിക്കുന്നു.
അത് പഠനത്തിലൂടെ മാത്രമേ സാധിക്കൂ.
നൃത്തം നിൻ്റെ ഹോബിയാണ്, കരിയറല്ല.
മനസ്സിലായോ?
നിൻ്റെ അമ്മ ജീവിച്ചിരുന്നെങ്കിൽ അവളും ഇതുതന്നെ പറയുമായിരുന്നു.
ഐ ലവ് ഡാൻസിങ്ങ്
ടൈം-ടേബിൾ
ഇന്ത്യാസ് സൂപ്പർ സ്റ്റാർ ഡാൻസർ, സീസൺ ഫൈവിലേക്ക് സ്വാഗതം.
ധാരാ! വേഗം വാ! ഇനി പത്തു സെക്കൻ്റ് മാത്രമേയുള്ളു.
താത്ത കണ്ടോളൂ. എനിക്ക് എൻ്റെ ഹോംവർക്ക് തീർക്കണം.
എന്താ ഇവിടെ നടക്കുന്നത്?
എന്നോട് പറ.
പുതിയ എന്തെങ്കിലും പ്ലാൻ ചെയ്തിട്ടുണ്ടോ?
താത്ത ടീമിൽ ഇല്ലേ?
ഹേയ് ധാരാ?
ആ ശിവൻ്റെ കുട്ടിയെ ഞാൻ നോക്കിക്കോളാം.
ഞാനാണ് ശിവൻ്റെ കുട്ടി.
ഈ ശിവൻ്റെ കുട്ടിക്ക് യൂണിറ്റ് ടെസ്റ്റിന് തയ്യാറെടുക്കണം.
ആദ്യം ഫൈനൽ, പിന്നെ ഹോംവർക്ക്.
- കമോൺ, വാ! - താത്താ പ്ലീസ്. എൻ്റെ പുസ്തകം തരൂ.
എന്താ? എന്തുപറ്റി?
ഹേയ്, നീ അഭിനയിക്കുകയാണോ?
നീ നല്ലൊരു നർത്തകിയാണ്, നടിയല്ല.
ഹേയ്! എന്താ മോളെ?
എന്തുപറ്റി?
ഇവിടെ വേദനയുണ്ടോ? കാണട്ടെ.
- പറ മോളെ... - നിങ്ങൾ ഫൈനൽ കാണില്ല. എനിക്ക് ഒന്നുമില്ല.
ഒന്നുമില്ലേ?
കമോൺ! ആദ്യം ഫൈനൽ. അത് നമുക്ക് കാണാം.
പിന്നെ താത്ത നിൻ്റെ ഹോംവർക്ക് ചെയ്യാം.
അയ്യോ! വേദനിക്കുന്നുണ്ടോ? സോറി.
മിസ്റ്റർ നാടാർ, ധാര എൻ്റെ മകളാണ്.
ഞാൻ അവളുടെ അച്ഛനാണ്.
- അവളുടെ ഭാവി ഞാൻ തീരുമാനിക്കും. - ശരി.
അപ്പോൾ നിൻ്റെ ഭാവി? അത് ആര് തീരുമാനിക്കും?
ധാര ഇവിടെയായാലും മുംബൈയിലായാലും നൃത്തം ചെയ്യും.
അവൾ പഠിക്കില്ല.
എനിക്ക് തോന്നുന്നു പ്രശ്നം അവൾക്കല്ല, നിനക്കാണെന്ന്.
നിങ്ങൾ കൂടുതൽ കുടിച്ചെന്ന് എനിക്ക് തോന്നുന്നു.
ഞാൻ, ധാര, ഞങ്ങളെല്ലാം അതിൽ നിന്ന് മുന്നോട്ട് പോയി.
പക്ഷേ നീ ഇപ്പോഴും അവിടെ കുടുങ്ങിക്കിടക്കുകയാണ്.
ശിവ്, ഈ പട്ടണം നിന്നെ മുന്നോട്ട് പോകാൻ അനുവദിക്കില്ല.
ഈ സ്ഥലത്തു നിന്ന് പോകൂ.
ഒരു പുതിയ ജീവിതം നേടൂ.
അത് കഴിഞ്ഞിട്ട്...
എട്ടുവർഷമായി.
നീണ്ട എട്ട് വർഷങ്ങൾ.
നോക്ക്!
നിനക്ക് കരയാൻ പോലും കഴിയുന്നില്ല.
കരയൂ ശിവ്.
നിനക്ക് സുഖം തോന്നും.
അത് ദുഃഖം കുറയ്ക്കും.
എനിക്ക് അവളുടേതായി എന്തെങ്കിലും ശേഷിക്കുന്നുണ്ടെങ്കിൽ അത് ഈ സങ്കടമാണ്.
അത് ഇനിയും ആവർത്തിക്കരുത്.
അവൾ നിനക്കു വേണ്ടി ബാക്കി വെച്ചത് സങ്കടമല്ല.
ധാരയെയാണ്.
ഈ സ്ഥലം വിട്ട് പറക്കാൻ ആഗ്രഹിക്കുന്ന ധാരയെ.
അവൾ ചിറക് വിടർത്തട്ടെ, ശിവ്.
അവൾ പറക്കട്ടെ.
ഒപ്പം നീയും.
രോഹിണി ഇവിടെ ഉണ്ടായിരുന്നെങ്കിൽ ഇതുതന്നെ ചെയ്യുമായിരുന്നു.
ഛത്രപതി ശിവാജി മഹാരാജ് ഇൻ്റർനാഷണൽ എയർപോർട്ട്
ഇന്ത്യാസ് സൂപ്പർസ്റ്റാർ ഡാൻസർ ഓഡിഷൻസ്
ഹേയ്, ധാരാ! വേണ്ട.
നീയെന്താ ചെയ്യുന്നത്?
എട്ടാം നിലയിൽ നിന്ന് ആരോ നിലവിളിക്കുന്നത് ഞാൻ കേട്ടു.
ഗോപി ചേട്ടാ, ഈ കെട്ടിടത്തിന് ഏഴ് നിലകൾ മാത്രമേയുള്ളൂ.
അത് മനുഷ്യർക്ക്. പ്രേതങ്ങൾക്കും ആത്മാക്കൾക്കും അത്തരം പരിമിതികളില്ല.
80 നിലകളും ഉണ്ടാകാമെടോ.
ഞാൻ എട്ടാം നിലയിലേക്ക് പോയി, അവിടെ ഒരു വാതിൽ കണ്ടു.
ഞാൻ വാതിൽ തുറന്നു.
ഞാൻ അകത്തേക്ക് നോക്കാൻ ശ്രമിച്ചു. ആ വാതിൽ എൻ്റെ മുഖത്തടിച്ചു.
എൻ്റെ പുറകിൽ ഒരു ശബ്ദം കേട്ടു.
ടക്! ടക്! ടക്!
ആരോ മുകളിലേക്ക് നടക്കുന്നതായി തോന്നി.
ഞാൻ തിരിഞ്ഞു നോക്കി.
ആരും ഉണ്ടായിരുന്നില്ല. ഞാൻ സുരക്ഷിതനാണെന്ന് ഞാൻ കരുതി.
പെട്ടെന്ന് ഒരു കൈ പ്രത്യക്ഷപ്പെട്ടു, എൻ്റെ മുടി പിറകിൽ നിന്ന് പിടിച്ചു.
എൻ്റെ മുടിയിൽ പിടിച്ചോണ്ട് അത് പറഞ്ഞു, "നിമേശ് രേഷ്മിയ എവിടെ?"
"നിമേഷ് രേഷാമിയ എവിടെയാണെന്ന് പറയൂ?" ഞാൻ എങ്ങനെ അറിയും?
ഗോപിച്ചേട്ടാ, ഞങ്ങൾക്ക് രാത്രിഷിഫ്റ്റാണ്. ഇനി ഇത് സഹിക്കാൻ വയ്യ.
ഹേയ്, കേൾക്കൂ! ആരും എന്നെ വിശ്വസിക്കുന്നില്ലെടോ.
നമസ്കാരം സർ. ഇവിടെ താമസിക്കാൻ വന്നതാണോ?
- അതെ, രണ്ടാം നിലയിൽ. - കൊള്ളാം.
സൂക്ഷിക്കണം.
ഹേയ്, ഗോപിച്ചേട്ടാ. രാവിലേ തുടങ്ങിയോ?
- ഹേയ്! - ദയവായി വരൂ.
മിസ്റ്റർ ശിവ്, അയാൾ പറയുന്നത് കേൾക്കരുത്.
അയാളൊരു പ്രേതസിനിമ ചെയ്തിട്ടുണ്ട്.
ഫിലിം മുടങ്ങിയതോടെ അയാളുടെ തലതിരിഞ്ഞു. അയാളെ ഗൗരവമായി എടുക്കരുത്.
ദയവായി വരൂ.
വരൂ, മിസ്റ്റർ ശിവ്. ഇതാണ് നിങ്ങളുടെ അപ്പാർട്ട്മെൻ്റ്.
- ഇത്ര ചെറുതോ? - ഇത് വലുതാണ്.
ഇത് ബാങ്ക് നല്കിയതാണ് മോളെ.
സ്വന്തമായി വീടുതേടി പോയാൽ മുംബൈയിൽ ഇതുപോലും കിട്ടില്ല.
- അച്ഛാ. - എന്താ?
നമ്മുടെ കുളിമുറി ഇതിലും വലുതായിരുന്നു.
- നമുക്ക് ഊട്ടിയിലേക്ക് തിരിച്ചു പോയാലോ? - വേണ്ട! എനിക്ക് അധികം സ്ഥലം വേണ്ട.
ഈ പഠനമേശയോളം വലുപ്പം. അത്രയേ വേണ്ടൂ!
- ഞാൻ നടക്കട്ടെ. - നന്ദി.
മാഗിസ് ഡാൻസ് അക്കാദമി
ശരി ഗയ്‌സ്, ഇതാണ് പുതിയ ഡാൻസ് സീക്വൻസ്.
- നിങ്ങൾ തയ്യാറാണോ? - അതെ!
അച്ഛാ, ഈച്ച കേറും.
താങ്ക് യൂ ഗയ്‌സ്.
ധാരാ!
ഹേയ്!
- ഒടുവില്‍ നീ എത്തി! - അതെ!
എനിക്ക് സന്തോഷമായി. നമുക്ക് തുടങ്ങാം, അല്ലേ?
വാൾ ഓഫ് ഫെയിം
നിൻ്റെ ഫോട്ടോ അവിടെ സങ്കൽപ്പിക്കുകയാണോ?
- ഹായ്, ഞാൻ ധാര രസ്തോഗി. - ഞാൻ പ്രേം, വെറും പ്രേം.
തീർച്ചയായും, എനിക്കറിയാം. ഞാൻ നിന്‍റെ റീൽസ് കണ്ടിട്ടുണ്ട്.
- നീ നന്നായി നൃത്തം ചെയ്യുന്നു. - നീയും ചെയ്യും.
ഞാൻ നിന്നെ പഠിപ്പിക്കാം, പിന്നെ നമുക്ക് ഒരുമിച്ച് റീൽസ് ഉണ്ടാക്കാം.
ഞാൻ ഊട്ടിയിൽ നിന്ന് മുംബൈയിലേക്ക് വന്നത് നിന്നോടൊപ്പം റീൽസ് ഉണ്ടാക്കാനല്ല.
- പ്രേം, ഇത് എൻ്റെ അച്ഛനാണ്. അച്ഛാ, പ്രേം. - ഹലോ മിസ്റ്റർ രസ്തോഗി.
നിങ്ങളുടെ മകൾ വളരെ സുന്ദരിയാണെന്ന് പറയാതെ വയ്യ.
നീ ചെറുപ്പത്തിലേ ഇങ്ങനെയായതിനാൽ മാതാപിതാക്കൾ നിനക്ക് പ്രേം എന്ന് പേരിട്ടോ
അതോ അവർ നിനക്കു പേരിട്ടതിനു ശേഷം നീ ഇങ്ങനെ ആയിപ്പോയോ?
അച്ഛാ!
പോകാം?
- ബൈ. - നീ നിൻ്റെ അച്ഛനെ പോലെയല്ല.
ഞാൻ എൻ്റെ അമ്മയെപ്പോലെയാണ്. ബൈ. സീ യൂ.
വേണ്ട, നന്ദി.
നമുക്ക് തുടങ്ങാം.
കമോൺ!
പ്രേം! പ്രേം! പ്രേം!
കമോൺ ഗയ്‌സ്. നമുക്ക് പോകാം.
കമോൺ പ്രേം!
ധാര! ധാര! ധാര!
എൻ്റെ പുസ്തകങ്ങൾ കൊണ്ട് എന്താണ് ചെയ്യുന്നത്?
നിൻ്റെ പുതിയ സ്കൂളിലെ പാഠങ്ങൾ എത്ര മാറ്റമുണ്ടെന്ന് നോക്കുകയാണ്.
നിങ്ങൾ വളരെ കഠിനാധ്വാനിയാണ് അച്ഛാ.
നിൻ്റെ ദിവസം എങ്ങനെയായിരുന്നു?
വളരെ നല്ലത്. സ്കൂളിലെ എല്ലാവരും എൻ്റെ ലഞ്ചിന് വേണ്ടി മത്സരിക്കുകയായിരുന്നു.
കക്കരി സാൻഡ്‌വിച്ചിന് വേണ്ടിയോ?
സാൻഡ്‌വിച്ചിനല്ല, എൻ്റെ ഫ്രണ്ടാകാൻ.
പിന്നെ നിൻ്റെ ഡാൻസ് ക്ലാസോ?
ഞാൻ അവരെ മുഴുവൻ മലർത്തിയടിച്ചു.
- മലർത്തിയടിച്ചോ? - മുംബൈ സ്റ്റൈലിൽ.
ഞാൻ നന്നായി നൃത്തം ചെയ്തു, മാഗി മാഡം പറഞ്ഞു,
"ധാരയുടെ സ്ഥാനം ഇവിടെയല്ല, ഇന്ത്യാസ് സൂപ്പർ സ്റ്റാർ ഡാൻസറിലാണ്" എന്ന്.
അച്ഛൻ്റെ ദിവസമോ?
വളരെ നല്ലത്.
അവർ എനിക്കായി ഒരു വലിയ സ്വാഗത പാർട്ടി നടത്തി.
ഇവിടെയുള്ള ആളുകൾ വളരെ സൗഹൃദമുള്ളവരാണ്.
- ഹലോ, താത്താ. - മുംബൈയിൽ വലിയ ബുദ്ധിമുട്ടാണെന്ന് കേട്ടു.
എന്തുകൊണ്ട്?
എല്ലാവരേയും തോൽപ്പിക്കാൻ
ധാരാ രസ്തോഗി അവിടെ വന്നിട്ടുണ്ടല്ലോ.
- താത്തയ്ക്ക് സുഖമാണോ? - ഹേയ്, എനിക്ക് പരമസുഖമല്ലേ.
എനിക്ക് പേടിയാണ്, ആരെങ്കിലും അത് കണ്ണുവയ്ക്കുമോ എന്ന്.
ഐ ലവ് യു താത്താ.
തീർച്ചയായും! ഞാൻ അത്ര സുന്ദരനല്ലേ!
എന്നെ മിസ് ചെയ്യുന്നുണ്ടോ?
- ഉണ്ട്, വളരെ അധികം. - വിഷമിക്കല്ലേ താത്താ.
- ഞാനും മിസ് ചെയ്യുന്നു താത്താ. ലവ് യു. ബൈ. - ലവ് യു റ്റൂ. ബൈ.
- ഹലോ. - അച്ഛാ, എവിടെയാ?
എനിക്ക് കുറച്ച് നേരമെടുക്കും. കാത്തിരിക്കൂ.
- ഞാൻ തനിയെ പോകട്ടെ? - വേണ്ട.
- ശിവ്. - ക്ഷമിക്കണം സർ. ബൈ.
ധാരാ, ഞാൻ നിന്നെ വീട്ടിൽ വിടണോ?
ഞാൻ ഇവിടെ വന്നിട്ട് അഞ്ച് വർഷമായി, പക്ഷേ നീ വന്നിട്ട് അഞ്ച് ദിവസമേ ആയുള്ളൂ.
ഒക്കെ ശരിയാകും.
നിനക്ക് ആളുകളെ പ്രോത്സാഹിപ്പിക്കാൻ അറിയാം.
വീട്ടിലുള്ള എല്ലാവർക്കും അത് അറിയാം. ഡാഡ് 2.0 ഒരു മോട്ടിവേഷണൽ സ്പീക്കറാണ്.
ഞങ്ങളുടെ വീട്ടിൽ ടെഡ് പ്രഭാഷണങ്ങളാണ് ഉണ്ടാകാറ്, സംസാരമല്ല.
ഡാഡ് 2.0?
എൻ്റെ ചെറുപ്പത്തിൽ തന്നെ എൻ്റെ മാതാപിതാക്കൾ വിവാഹമോചനം നേടി.
പക്ഷെ ഇപ്പോൾ എൻ്റെ അമ്മയും ഡാഡി 2.0 യും വളരെ സന്തുഷ്ടരാണ്, ഞാനും.
ഒരാൾക്ക് വീണ്ടും പ്രണയിക്കാനാകുമോ?
സ്നേഹം നല്ല കാര്യമല്ലേ. എല്ലാവരും വീണ്ടും വീണ്ടും പ്രണയിക്കണം.
ധാരാ! നീ എന്തിനാ ഒറ്റയ്ക്ക് വന്നത്?
മുംബൈയിൽ ഓരോ വർഷവും 30,000 കുട്ടികളെ തട്ടിക്കൊണ്ടുപോകുന്നുണ്ടെന്ന് അറിയാമോ?
- അത് അപകടമാണ്. - എനിക്ക് അച്ഛൻ്റെ ഫോൺ തരൂ.
- നീ കേൾക്കുന്നുണ്ടോ? - അച്ഛൻ കേൾക്കുന്നുണ്ടോ?
- നോക്കൂ, ധാരാ-- - അച്ഛാ.
- നീ വാശിക്കാരിയാണ്. - ഞാൻ ഒരു നർത്തകിയാണ്.
അച്ഛാ, കേൾക്ക്.
- ഇനി അച്ഛനെ ഒറ്റയ്ക്ക് കാണാൻ എനിക്ക് വയ്യ. - എന്ത്?
ഞാൻ അച്ഛൻ്റെ ഫോണിൽ ഒരു ഡേറ്റിംഗ് ആപ്പ് ഡൗൺലോഡ് ചെയ്തു.
എനിക്ക് ഒരു നല്ല അമ്മ 2.0 വേണം.
- എനിക്ക് മനസ്സിലാകുന്നില്ല. - അത് മനസ്സിലാകേണ്ട, തോന്നിയാൽ മതി.
ഓർക്കുക, ഇടത് "നോ", വലത്"യെസ്". എല്ലാ ആശംസകളും.
ഓർക്കുക, ഇടത് "നോ", വലത്"യെസ്".
- നീ ഉറങ്ങ്. - ഞാൻ ഉറങ്ങുകയാണ്. അച്ഛൻ സ്വൈപ്പ് ചെയ്യൂ.
ഞാൻ നോക്കുന്നില്ല.
പേര്: മാഗി പ്രായം: 29
ധാര?
വൗ! എരിയൽ ആണ് എനിക്ക് ഏറ്റവും ഇഷ്ടം.
- ശരിക്കും? - അതെ.
ശരി, നിനക്കും അത് ചെയ്യാനാകും.
പക്ഷെ ഇതിന് ഉറച്ച കോർ മസിലുകൾ വേണം.
എനിക്ക് ഉറച്ച കോർ മസിലുകൾ ഉണ്ട്.
- അത് കൊള്ളാല്ലോ. കാണിക്ക്. - ശരി.
തല പൊക്കി. വളരെ നന്നായി. പിന്നിലേക്ക് വളയൂ.
വളരെ നന്നായിട്ടുണ്ട്.
അതെ. പോയിൻ്റ്.
മോശമില്ല.
പിൻഭാഗം നേരെ. വെരി ഗുഡ്.
വൗ! ഏരിയൽ ശരിക്കും നിനക്ക് ഇഷ്ടമാണല്ലോ.
ഓ, ധാര!
അമ്മ എന്നെക്കുറിച്ച് അഭിമാനിക്കും.
- അച്ഛാ. - ഹേയ്!
- എന്താണിത്? - ഒന്നുമില്ല.
അധികനേരം സ്ക്രീനിൽ നോക്കുന്നത് കണ്ണിന് നല്ലതല്ല.
ശരി. നീ നിൻ്റെ അത്താ-- ഉച്ചഭക്ഷണം കഴിക്ക്...
നിൻ്റെ പ്രഭാത ഭക്ഷണം കഴിക്ക്. സ്കൂളിൽ എത്താൻ വൈകും. വരൂ.
ഇന്ന് സ്കൂളില്ല. ഇന്ന് ഓഡിഷൻ ദിവസമാണ്.
ഇന്ത്യാസ് സൂപ്പർ സ്റ്റാർ ഡാൻസർ ഓഡിഷൻ ആരംഭിച്ചു.
രാജ്യത്തിൻ്റെ നാനാഭാഗങ്ങളിൽ നിന്നെത്തിയവർ തങ്ങളുടെ കഴിവ് പ്രകടിപ്പിക്കാൻ ഉത്സുകരാണ്.
വിധികർത്താക്കൾ വളരെ ബുദ്ധിമുട്ടും, കാരണം മികച്ചത് തിരഞ്ഞെടുക്കുന്നത് എളുപ്പമല്ല.
അങ്ങനെ, മുംബൈ മെഗാ ഓഡിഷൻ തുടങ്ങുന്നു.
നിങ്ങളുടെ ഡാൻസ് കാണിക്കൂ
സൂപ്പർ വിധികർത്താവ് പുനിത് ജെ. പതക്
സൂപ്പർ വിധികർത്താവ് എല്ലി അവ്റാം
സൂപ്പർ വിധികർത്താവ് സൽമാൻ യൂസുഫ് ഖാൻ
നമുക്ക് ക്യാമറ അഞ്ചിലേക്ക് കട്ട് ചെയ്യാം.
മതിമറന്ന് നൃത്തം ചെയ്യുന്നവർ വിധികർത്താക്കളുടെ ഹൃദയം കീഴടക്കും.
അതെ!
ചില പ്രതിഭകൾക്ക് അംഗീകാരം കിട്ടി,
ചിലരെ ഒഴിവാക്കി.
ക്ഷമിക്കണം. തെന്നിപ്പോയി, ചുവടുകൾ മറന്നു, താളവും പോയി. നോ ആണ്.
വളരെ നന്നായി, കൂട്ടരേ. അടുത്തത്.
അച്ഛാ.
എനിക്ക് ഒരു പെപ് ടോക്ക് വേണം.
- എന്ത്? - പെപ് ടോക്ക്. എനിക്ക് പേടിയാകുന്നു.
ശരി.
ധാര, നീ ഒരു പിപിഎഫ് ആണ്.
പിപിഎഫ്?
പബ്ലിക് പ്രൊവിഡൻ്റ് ഫണ്ട്.
സ്റ്റോക്ക് മാർക്കറ്റിൻ്റെയും ഷെയറുകളുടെയും മുന്നിൽ നിനക്ക് ചാൻസേയില്ലെന്ന് തോന്നും.
അവയുടെ വരുമാനം ഇതിലും രണ്ട്, മൂന്ന് മടങ്ങാണ്.
എന്നാൽ അവരുടെ ജീവിതം ഉയർച്ച താഴ്ചകൾ നിറഞ്ഞതാണെന്ന് ഓർക്കുക.
അവർക്ക് നെഗറ്റീവിലേക്കും പോകാം, പക്ഷേ നീ, എൻ്റെ പ്രിയപ്പെട്ട പെൺകുട്ടി,
എപ്പോഴും വളർന്നുകൊണ്ടിരിക്കും.
നിന്നെ വളർത്താൻ ഞാനെൻ്റെ ജീവിതം മുഴുവൻ ചെലവഴിച്ചു, കാരണം എനിക്കറിയാം
നീ എപ്പോഴും മികച്ച വരുമാനം നൽകുമെന്ന്. അത് ചെയ്യൂ.
അച്ഛാ, എൻ്റെ അച്ഛനാകാൻ നിങ്ങൾ അഖിലേന്ത്യാ ഓഡിഷനിൽ വിജയിച്ചിരിക്കണം.
- മാഗി മാം. - മാഗി മാം.
- എവിടെ? - അവിടെ.
ശരി, വലത്തോട്ട് സ്വൈപ്പ് ചെയ്ത ശേഷം ഇടത്തോട്ട് സ്വൈപ്പ് ചെയ്യാമോ?
ഇല്ല, വലത്തോട്ട് സ്വൈപ്പ് ചെയ്ത ശേഷം ഇടത്തോട്ട് സ്വൈപ്പ് ചെയ്യാൻ പറ്റില്ല.
- ഇല്ലേ? - എന്താ?
- വെറുതെ. ഞാൻ പോയി വെള്ളം കൊണ്ടുവരാം. - ഇപ്പോഴല്ലേ കൊണ്ടുവന്നത്.
അതെ മോളെ. പക്ഷെ ഇവിടെ നല്ല ചൂടാണ്. നന്നായി വെള്ളം കുടിക്കണം.
- ഹലോ, മാഡം! - ഹലോ, മാഗി മാം!
എങ്ങനെയുണ്ട്? സുഖമാണോ?
നീ റെഡിയാണോ?
- ഞാൻ ജനിച്ചതേ റെഡിയായിട്ടാ. - അതാണ് ഞാൻ കേൾക്കാൻ ആഗ്രഹിക്കുന്നത്.
അകത്ത് കാണാം.
അടുത്ത മത്സരാർത്ഥി വരൂ, പ്ലീസ്.
പ്രേം
യേ!
അതെ!
വൗ!
- ഗംഭീരം. - തകർത്തു പ്രേം!
- ശ്രദ്ധേയം. - നീ വളരെ നന്നായിരുന്നു.
മാഗി പറയാതെ വയ്യ, നിങ്ങളുടെ പരിശീലനം നന്നായിരുന്നു. പ്രേം, നീ തകർത്തു.
നന്ദി.
ദയവായി അടുത്ത മത്സരാർത്ഥിയെ വേദിയിലേക്ക് വിളിക്കൂ.
ധാര
- അതെ! - അവൾ അടിപൊളിയാണല്ലോ.
ഗംഭീരം!
അവൾക്ക് സ്റ്റൈലുണ്ട്.
ഉഗ്രൻ.
- കൊള്ളാമെടോ. കൊള്ളാം! - നന്നായി ചെയ്തു!
- ധാരാ, നിൻ്റെ കൂടെ ആരാണ് വന്നത്? - എൻ്റെ അച്ഛൻ.
ദയവായി അദ്ദേഹത്തെ വിളിക്കൂ.
ഹലോ. ദയവായി നടുവിലേക്ക് വരൂ.
സർ, നിങ്ങളുടെ മകളുടെ പ്രകടനത്തെക്കുറിച്ച് നിങ്ങളുടെ അഭിപ്രായം അറിയണം.
നിങ്ങളുടെ അഭിപ്രായമാണ് പ്രധാനം.
അച്ഛൻ ആള് കൊള്ളാം, അല്ലേ?
സർ, ഞങ്ങൾക്ക് പ്രകടനം ഇഷ്ടപ്പെട്ടു,
എന്നാൽ അവൾക്കുള്ള നിങ്ങളുടെ പിന്തുണ അതിലും ഇഷ്ടപ്പെട്ടു.
അവൾ നൃത്തത്തോടൊപ്പം പഠിക്കാനും തുടങ്ങിയാൽ, ഞാൻ അവളെ കൂടുതൽ പിന്തുണയ്ക്കും.
തീർച്ചയായും ധാര. അച്ഛൻ പറഞ്ഞത് ശരിയാണ്. നൃത്തത്തോടൊപ്പം പഠിക്കുകയും വേണം.
പിന്നെ പഠനത്തോടൊപ്പം നൃത്തവും.
അതുകൊണ്ട്, ഇനി ഫലം നോക്കാം. അല്ലേ മോളെ?
നിനക്കറിയാമോ ധാര?
നിൻ്റെ അച്ഛൻ പറഞ്ഞത് ശരിയാണ്. നീ പഠനത്തിൽ കൂടുതൽ ശ്രദ്ധിക്കണം.
"ഒരു സ്പോട്ട്ലൈറ്റ് നിങ്ങളുടെ മേൽ പതിക്കുന്നു."
"വികാരങ്ങളുടെ ഒരു മഴവില്ല്."
"നോക്കിക്കോ, ഒരുനാൾ എൻ്റെ ഈ സ്വപ്നം യാഥാർത്ഥ്യമാകും."
പക്ഷേ...
ഇന്ത്യാസ് സൂപ്പർ സ്റ്റാർ ഡാൻസർ ആയതിന് ശേഷം.
അഭിനന്ദനങ്ങൾ.
നാലാഴ്ചയായി 5000 നർത്തകരെ ഓഡിഷൻ നടത്തിയ ശേഷം,
നമ്മുടെ ഇന്ത്യയിലെ സൂപ്പർ സ്റ്റാർ നർത്തകരെ നാം കണ്ടെത്തി.
കമോൺ! അതെ!
ഹേയ്, കുസും!
മിസ്റ്റർ നാടാർ, നിങ്ങൾ വീണ്ടും വിവാഹം കഴിക്കുകയാണോ?
ഏയ്, ഞാൻ നിങ്ങളുടെ ഹൃദയം തകർക്കില്ല.
ഇന്ത്യാസ് സൂപ്പർ സ്റ്റാർ ഡാൻസറിലേക്ക് ധാരയെ തെരഞ്ഞെടുത്തു.
ഇന്ത്യാസ് സൂപ്പർ സ്റ്റാർ ഡാൻസർ
ഇന്ത്യാസ് സൂപ്പർ സ്റ്റാർ ഡാൻസറിൻ്റെ ഗ്രാൻഡ് പ്രീമിയറിലേക്ക് സ്വാഗതം.
ഇനിയും. കുറച്ച് കൂടി വരൂ.
അതും നമ്മുടേതാണോ? അല്ലല്ലേ?
ഞങ്ങളുടെ 12 മികച്ച നർത്തകരെ സ്വാഗതം ചെയ്യൂ!
നടുവിലേക്ക്. കുറച്ചൂടെ...
ഗ്രാൻഡ് പ്രീമിയറിലെ പ്രകടനം ഇതുപോലെ ഗംഭീരമായിരിക്കണം.
അതുതന്നെ!
അതിഗംഭീരം!
പ്രേമിനായി കൈയ്യടിക്കാം!
- ഞാൻ അവനു കൊടുക്കുന്നു... - ഞാൻ കൊടുക്കുന്നു...
അത്ഭുതം! മനോഹരം!
അടുത്ത പ്രകടനത്തിനായി സ്വാഗതം ചെയ്യാം, ധാര രസ്തോഗി.
ചക്കരേ!
ഷോയിലേക്ക് സ്വാഗതം, ധാര. ഇതാ.
എന്നിൽ നിന്ന്...
ഗംഭീരം!
ഗംഭീരം! അഭിനന്ദനങ്ങൾ!
- മനോഹരം! - ഒന്ന്...
രണ്ട്...
മൂന്ന്.
അടിപൊളി! ഗംഭീരം!
അഭിനന്ദനങ്ങൾ!
ഗോൾഡൻ ബസർ!
ധാരാ, നിൻ്റെ പ്രകടനം ഒരു സൂപ്പർ സ്റ്റാറിൻ്റേതായിരുന്നു.
സൂപ്പർസ്റ്റാർ പെർഫോമൻസ്
എന്തൊരു അത്ഭുതകരമായ തുടക്കം, കൂട്ടരേ.
മികച്ച പ്രതിഭകളാണ് ഇത്തവണ നമുക്കുള്ളത്.
- ഇവൻ്റെ ചലനങ്ങൾ അതിശയകരമാണ്. - പ്രേം.
ഈ പെൺകുട്ടി ഗംഭീരമായിരുന്നു.
ധാര. എനിക്ക് തോന്നുന്നു അവൾ ഫിനാലെയിൽ എത്തുമെന്ന്.
ആർഡിഇ ബാങ്ക്
സത്യത്തിൽ, ഇന്ന് എൻ്റെ മകളുടെ പിറന്നാളാണ്.
"ഇന്ത്യാസ് സൂപ്പർ സ്റ്റാർ ഡാൻസറി"ൻ്റെ സെറ്റ് കാണണമെന്ന് അവൾ വാശിപിടിക്കുന്നു.
ഒന്ന് ഞങ്ങളെ ഷൂട്ടിംഗിന് കൊണ്ടുപോകാമോ? അവൾക്ക് സന്തോഷമാകും.
നിങ്ങൾ എന്തെങ്കിലും മോഷ്ടിച്ചോ?
- മോഷ്ടിക്കാനോ? - എന്തിനാണ് എപ്പോഴും ഒളിച്ച് നടക്കുന്നത്?
ഞാൻ വരുന്ന നിമിഷം നിങ്ങൾ മുങ്ങുന്നത് ഞാൻ കുറച്ച് ദിവസങ്ങളായി ശ്രദ്ധിക്കുന്നു.
- എല്ലാം ഓക്കേയല്ലേ? - അതെ.
അത് വിടൂ. അത് അവർ നോക്കിക്കോളും.
ഇന്ത്യാസ് സൂപ്പർ സ്റ്റാർ ഡാൻസറിലേക്ക് വീണ്ടും സ്വാഗതം.
മികച്ച പതിനൊന്നുപേർ ഇന്ന് ബെസ്റ്റ് ഫൂട്ട് ഫോർവേഡ് റൗണ്ടിൽ മത്സരിക്കും.
സാൻവി
എസ് - യൂണിറ്റി
പ്രേം
അതുതന്നെ!
വൗ!
നമ്മുടെ അടുത്ത സൂപ്പർസ്റ്റാർ മത്സരാർത്ഥി ധാരാ രസ്തോഗിയാണ്.
ധാര
ധാര!
ഹേയ്! അവർക്ക് കൊടുക്കെടാ!
കൊള്ളാം!
അതുതന്നെ!
ഓ എൻ്റെ ദൈവമേ!
ഏറ്റവും ഉയർന്ന സ്കോറുകളും വോട്ടുകളും നേടിയ,
ഇന്ത്യയുടെ പ്രിയപ്പെട്ട ധാര രാസ്തോഗി!
ടോപ്പ് 10 പുറത്തായി
അടുത്തയാഴ്ച, നമ്മുടെ മികച്ച പത്ത് മത്സരാർത്ഥികൾ അവരുടെ കഴിവ് കാണിക്കും.
അവർ തങ്ങളുടെ കുടുംബാംഗങ്ങൾക്കൊപ്പം താളത്തിനൊത്ത് നൃത്തം ചെയ്യും.
അടുത്തയാഴ്ച ഫാമിലി റൌണ്ടിൽ കാണാം.
അഭിനന്ദനങ്ങൾ ഗയ്‌സ്!
അപ്പോൾ, ഇനി ഫാമിലി റൗണ്ടിൻ്റെ സമയമാണ്.
നേതൻ, നീ ആരുടെ കൂടെയാ നൃത്തം ചെയ്യുന്നത്?
- എൻ്റെ അമ്മക്കൊപ്പം. - കൊള്ളാം.
- പ്രേം? - എൻ്റെ സഹോദരൻ്റെ കൂടെ.
ധാര?
- എൻ്റെ താത്ത. - ശരിക്കും?
നിങ്ങൾക്ക് കഴിയുമോ?
ഞാൻ അവരോട് പറയണോ അതോ കാണിക്കണോ?
കാണിക്കൂ.
നിർത്തൂ. പ്ലീസ്.
എൻ്റമ്മേ!
നന്ദി മാഷേ.
താത്താ, നിങ്ങൾ "പൊളിച്ചടുക്കൂ" എന്ന പദപ്രയോഗം ശരിക്കുള്ളതാക്കി.
നാളെ ആകുമ്പോഴേക്കും ശരിയാകും.
നിങ്ങൾ ഊട്ടിയിൽ നിന്ന് ഇതിനുവേണ്ടിയാണോ വന്നത്?
എനിക്ക് കുഴപ്പമൊന്നുമില്ല. അത് വിട്.
ഇനി ആരാണ് ധാരയുടെ കൂടെ നൃത്തം ചെയ്യുന്നത്?
അതെ, ധാരയ്ക്കൊപ്പം ആര് നൃത്തം ചെയ്യും?
ആര് ചെയ്യും?
- പറ്റില്ല. - ഹേയ്.
- പോ! അവനോട് സംസാരിക്ക്! - അച്ഛാ.
അച്ഛാ.
ശിവ്, നിങ്ങൾ ധാരക്കൊപ്പം ഫാമിലി റൗണ്ടിൽ നൃത്തം ചെയ്യണം.
ദേശീയ ടെലിവിഷനിൽ പരിഹാസ പാത്രമാകാൻ എനിക്ക് താത്പര്യമില്ല.
- അച്ഛാ, വേറെ വഴിയില്ല. - ഞാൻ നിങ്ങളെ പഠിപ്പിക്കാം.
എങ്കിൽ എനിക്കൊരു ഉപകാരം ചെയ്യൂ. നാളെ മുതൽ നിങ്ങൾ ബാങ്കിൽ പോയി,
ആളുകൾക്കായി എഫ് ഡി അക്കൗണ്ടുകൾ തുറക്കണം.
- എന്ത്? - അതുതന്നെ.
നിങ്ങൾക്കത് ചെയ്യാൻ പറ്റാത്തപോലെ, എനിക്ക് ഇത് ചെയ്യാൻ പറ്റില്ല. മനസ്സിലായോ? ബൈ.
- ഹേയ്! - ഇന്ന് പതിമൂന്നാം തീയതിയല്ലേ? അമാവാസി.
ലിഫ്റ്റ് പ്രവർത്തിക്കുന്നില്ല.
അച്ഛാ, ദയവായി. മാഗി മാഡം പറയുന്നു നൃത്തം എൻ്റെ ജീനുകളിലുണ്ടെന്ന്.
അത് കൊണ്ട് അച്ഛന് പറ്റുമെന്ന് എനിക്കുറപ്പുണ്ട്.
അച്ഛാ, ദയവായി.
- അമ്മ ഇവിടെ ഉണ്ടായിരുന്നെങ്കിൽ, ചെയ്തേനേ. - ഞാൻ നിൻ്റെ അച്ഛനാണ്, അമ്മയല്ല.
അകത്ത് പോ.
എന്താണിത്? ഹേയ്.
ഹായ്.
അവൾ കരച്ചിൽ നിർത്തുന്നില്ല.
ഞാനൊന്ന് നോക്കട്ടെ.
തനിക്ക് അവളെ എടുക്കാൻ കഴിയുമോ? ശരി, അച്ഛൻ്റെ അടുത്ത് പോ.
ഇവിടെ വാ.
വൗ. ആ ലൈറ്റ് നോക്ക്.
എനിക്ക് ഒരിക്കലും ചെയ്യാൻ കഴിയാത്തത് നിൻ്റെ മകൾ ചെയ്തു.
അവൾ നിന്നെ ഡാൻസ് ചെയ്യിച്ചു.
ഞാൻ ജോലിയിൽ നിന്ന് ഒരാഴ്ച അവധിയെടുത്തു.
- യേയ്! - യേയ്!
സംഗീതം അനുഭവിച്ചറിയൂ.
നമുക്ക് ഭാവങ്ങളുടെ മേൽ പ്രവർത്തിക്കണം. തുടങ്ങാം.
ഫൈവ്, സിക്സ്, സെവൻ, എയ്റ്റ്...
വൺ, ടു, ത്രീ, ഫോർ...
നിർത്തൂ.
ഗയ്‌സ്, വിശ്രമിക്കൂ.
എനിക്ക് നൂറ് രൂപ തരൂ.
- എന്ത്? - എനിക്ക് നൂറ് രൂപ തരൂ!
സോറി, എൻ്റെ കയ്യിൽ പത്തേ ഉള്ളൂ.
എവിടെ നിന്നാ ഇത് കിട്ടിയത്?
- എൻ്റെ പോക്കറ്റിൽ നിന്ന്. - അല്ല, നിങ്ങൾക്കത് എവിടെ നിന്ന് ലഭിച്ചു?
- എൻ്റെ കയ്യിലുള്ളത് അതാണ്, അത് നൽകി. - അതുതന്നെ.
നിങ്ങളുടെ കയ്യിൽ ഉള്ളത് കൊടുക്കാം.
എന്നാൽ നിങ്ങൾക്ക് കൈവശമില്ലാത്തത് നൽകാൻ കഴിയില്ല.
- എന്താ അതിൻ്റെ അർത്ഥം? - അതിനർത്ഥം,
നിങ്ങൾക്ക് സന്തോഷം ഇല്ല, അതിനാൽ നിങ്ങൾ അത് എവിടെ നിന്ന് നൽകും?
അതുകൊണ്ട്, നിങ്ങൾ സന്തോഷം കണ്ടെത്തണം.
കണ്ടെത്തണോ?
മാഗി മാഡം, നമ്മൾ ഇവിടെ എന്താ ചെയ്യുന്നത്?
ഞാൻ പറയാം.
ഹേയ് വരൂ, നൃത്തം ചെയ്യൂ!
എപ്പോഴാണ് നിങ്ങൾക്ക് ആദ്യമായി ഏറ്റവും സന്തോഷം തോന്നിയത്?
രോഹിണി എന്നെ വിവാഹം കഴിക്കാൻ സമ്മതിച്ചപ്പോൾ.
അത് കൊള്ളാം. ഇപ്പോൾ അത് സങ്കൽപ്പിക്ക്.
കണ്ണടച്ച് ആ സന്തോഷം പുറത്തേക്ക് വിടൂ.
കമോൺ, അത് പുറത്തേക്ക് വരട്ടെ. അതെ!
മുംബൈയിൽ ശരിക്കും സ്ഥലം കുറവാണ്, അല്ലേ?
മുംബൈയിൽ ഇവിടെ ധാരാളം സ്ഥലമുണ്ട്.
നോക്കൂ... എന്നോട് ക്ഷമിക്കണം.
എന്തിന്?
ഊട്ടിയിൽ വെച്ച് ഞാൻ അതിരുകടന്നു സംസാരിച്ചു.
വലത്ത് സ്വൈപ്പ് ചെയ്തിട്ടും മെസ്സേജ് ചെയ്യാത്തതിനാണെന്നാ ഞാൻ കരുതിയത്.
അല്ല, ശരിക്കും സംഭവിച്ചത്
ധാര ആ ആപ്പ് എൻ്റെ ഫോണിൽ ബലമായി ഡൗൺലോഡ് ചെയ്തു.
ഞാൻ ഫോൺ ഓഫ് ചെയ്യുകയായിരുന്നു, അബദ്ധത്തിൽ സ്വൈപ്പ് ചെയ്തു.
- അതുശരി. - അബദ്ധത്തിൽ.
അബദ്ധത്തിൽ?
അബദ്ധത്തിൽ.
അത് കൂടുതല്‍ മോശമായിപ്പോയി, അല്ലേ?
ശരി, കുഴപ്പമില്ല.
വിരോധമില്ലെങ്കിൽ, ഞാൻ വ്യക്തിപരമായ ഒരു ചോദ്യം ചോദിക്കട്ടെ?
ഉവ്വ്, ഞാൻ പ്രണയിച്ചിട്ടുണ്ട്.
അതും രണ്ടുതവണ.
പിന്നെ, ഒന്നുമില്ല.
- ഒന്നിൽ പിഴച്ചാൽ മൂന്ന് എന്ന് പറയാറുണ്ട്. - അതെയോ?
ഇന്ത്യാസ് സൂപ്പർസ്റ്റാർ ഡാൻസറിലേക്ക് സ്വാഗതം.
ഇന്നത്തെ ഫാമിലി റൗണ്ടിൽ നമുക്ക് കുടുംബ ബന്ധങ്ങൾ കാണാം.
ആഷി - തിഷയും സഹോദരനും
അമ്മ - നേതൻ
സാൻവി - സഹോദരി
പ്രേമും സഹോദരനും
അച്ഛാ.
ഹേയ് ധാരാ, എനിക്കത് വേണം.
അതെ, പെപ് ടോക്ക്.
ശരി. അച്ഛനൊരു മോശം നർത്തകനാണ്. അച്ഛനത് ചെയ്യാൻ കഴിയില്ല.
നന്ദി.
ഇത് എൻ്റെ വാക്കുകളല്ല. നിങ്ങളുടെ മാനേജരുടേതാണ്.
അതേ മാനേജർ പ്രേക്ഷകരുടെ ഇടയിൽ കാത്തിരിക്കുകയാണ്.
അച്ഛൻ ഒരു തെറ്റ് ചെയ്താൽ കൈയ്യടിക്കാൻ വേണ്ടി.
ഇന്ന് മുതൽ അയാൾ അച്ഛനെ സർ എന്ന് വിളിക്കുന്ന തരത്തിൽ മികച്ച പ്രകടനം നടത്തൂ.
രസ്തോഗി സാർ.
ഒരു വലിയ കൈയ്യടി...
- എന്ത് രസമാണ്. - എന്ത് രസമാണ്. വരൂ.
ധാര!
ധാരയും അച്ഛനും
ദേവീ പോരൂ നീ
മഹാമായേ പോരൂ നീ
ശിവ്, എന്ത് സംഭവിച്ചാലും നിർത്തരുത്. മനസ്സിലായോ?
വസന്ത ഹൃദന്ത മരന്ദമായ് ദേവീ പോരൂ നീ
പ്രഭാത മയൂഖ വെൺതിരിയായി ദേവീ പോരൂ നീ
സങ്കടദുരിതം നീ മാറ്റൂ സകലവുമെരിയും തീയാറ്റൂ
സാംബസദാശിവശങ്കരിയേ സ്നേഹകൃപാകരി നീയാകൂ
ദുർഗ്ഗാകാളീ ശരണം നീയേ ദേവീ പോരൂ നീ
ദുഷ്ടതയെല്ലാം നീക്കേണേ ദേവീ പോരൂ നീ
വസന്ത ഹൃദന്ത മരന്ദമായ് ദേവീ പോരൂ നീ
പ്രഭാത മയൂഖ വെൺതിരിയായി ദേവീ പോരൂ നീ
ലോകമൊന്നാകെ പൊള്ളുന്നിതാ ശക്തിയപ്പാടെ വല്ലാതെ ചോരുന്നിതാ
നേരു കള്ളങ്ങളാകുന്നിതാ മുക്തി നീ തന്നെ, തേടുന്നു നീയാം പ്രഭ
മനം ഏകാന്തമാകുന്നിതാ
രക്ഷ നീ തന്നെ തേടുന്നു നീയാം തുണ
ദേവീ പോരൂ നീ
ദേവീ വിദ്യാ ദേവീ വേഗം മുന്നിൽ പോരൂ നീ
കണ്ണുകാണാതെയാകുന്നിതാ ഉണ്മയില്ലാതെയാകുന്നു പാരിൽ സദാ
നേരു കള്ളങ്ങളാകുന്നിതാ മുക്തി നീ തന്നെ, തേടുന്നു നീയാം പ്രഭ
ദുർഗ്ഗാകാളീ ശരണം നീയേ ദേവീ പോരൂ നീ
ദുഷ്ടതയെല്ലാം നീക്കേണേ ദേവീ പോരൂ നീ
വസന്ത ഹൃദന്ത മരന്ദമായ് ദേവീ പോരൂ നീ
പ്രഭാത മയൂഖ വെൺതിരിയായി ദേവീ പോരൂ നീ
ദേവീ പോരൂ നീ
അയാളെ ആത്മാക്കൾ ബാധിച്ചിരിക്കുന്നു.
ഭയ ഭീകരമാകും ഭൂതലമല്ലോ ദുർഘടമെല്ലാം മാറ്റേണേ
നിലാവായി നിഷ്ടുരമീ വാഴ്‌വിൽ നിന്റെ തലോടൽ ചേരേണേ
അഭയമൊരാൾ അധികാരിണിയാകും നിന്റെ കടാക്ഷം നൽകേണേ
സുരപൂജിതയേ നരപൂജിതയേ ശ്വേതാംബരയേ നീ പോരേണേ
നിൻ പാദമാകുമീ പൂവിൽ ശിരസ്സും ചേർന്നുവണങ്ങാം ദേവീ
കലിയകലേണേ പഴിയൊഴിയേണേ എൻ മായാമാതാദേവീ
മാതേ പോരൂ
ദേവി വന്നല്ലോ
ദേവീ പോരൂ
ദേവീമാതേ പോരൂ നീ
- എന്തൊരു പ്രകടനമാടോ! അതിശയകരം! - ഗംഭീരം!
ധാര!
ധാരാ, എഴുന്നേൽക്കൂ.
- ധാര? - ധാര!
ധാര?
താത്താ!
ധാര!
- ഈ കുട്ടിക്ക് എന്തുപറ്റി? - ധാര!
വരൂ! നമുക്ക് പോകാം!
ഒരു ആംബുലൻസ് വിളിക്കൂ, സുഹൃത്തുക്കളേ! നമുക്ക് നീങ്ങാം!
കുറച്ച് ടെസ്റ്റുകൾ നടത്തണം. നിങ്ങൾ കാത്തിരിക്കൂ.
മിസ്റ്റർ ശിവ്,
ധാരയുടെ റിപ്പോർട്ട് കാണിക്കുന്നത് അവൾക്ക് ഓസ്റ്റിയോജെനിക് സാർകോമ ഉണ്ടെന്നാണ്.
ഡോക്ടർ, നിങ്ങൾ പറയുന്നതെന്തും ചെയ്യാൻ ഞങ്ങൾ തയ്യാറാണ്.
ഭക്ഷണക്രമം, വ്യായാമം, മരുന്ന്, നിങ്ങൾ പറയുന്നതെന്തും.
അവൾ... അവൾ വേഗം സുഖം പ്രാപിക്കുമോ?
മിസ്റ്റർ ശിവ്, ധാരയ്ക്ക് ബോൺ കാൻസറാണ്.
ബോൺ കാൻസർ? അത് എങ്ങനെ പെട്ടെന്ന് സംഭവിച്ചു?
അത് പെട്ടെന്ന് സംഭവിച്ചതല്ല. കുറച്ച് മാസങ്ങളായി അത് വികസിച്ചുകൊണ്ടിരിക്കുന്നു.
വേദനയും വീക്കവും തുടങ്ങിയാൽ മാത്രമേ നമ്മളറിയൂ.
ഈ കേസിൽ ലക്ഷണങ്ങൾ അവഗണിക്കപ്പെട്ടു. നിങ്ങളത് ശ്രദ്ധിച്ചില്ല.
- ഹേയ്. - എന്ത് പറ്റി?
...അഭിനയം?
പ്രതീക്ഷ കൈവിടരുത് മിസ്റ്റർ നാടാർ. അത് സുഖപ്പെടുത്താവുന്നതാണ്.
സുഖം പ്രാപിക്കാനുള്ള സാധ്യത 70% വരെയുണ്ട്.
പക്ഷെ ഈ ക്യാൻസർ വളരെ വേഗം പടരുന്നു.
അതുകൊണ്ട് എത്രയും വേഗം ചികിത്സ തുടങ്ങണം.
ഞങ്ങൾ നിയോഅഡ്ജുവൻ്റ് കീമോതെറാപ്പിയിൽ തുടങ്ങും.
മൂന്ന് ആഴ്ച ഇടവേളകളിൽ മൂന്ന് സൈക്കിളുകൾ നൽകുന്നു.
മിസ്റ്റർ നാടാർ, നിങ്ങൾ ധാരയെ നോക്കണം.
അവൾക്ക് അണുബാധ ഉണ്ടാവുന്നില്ല എന്നത് ഉറപ്പാക്കണം.
അവളുടെ മനോബലം കൂട്ടണം. ഒപ്പം നിങ്ങളുടെ മനോബലവും.
നിങ്ങൾ ശരിക്കും പേടിച്ചു, അല്ലേ?
തീർച്ചയായും എനിക്ക് പേടിയാണ്.
നീ സ്വന്തം ആരോഗ്യം നോക്കുന്നില്ല.
എപ്പോഴും ജങ്ക് ഫുഡ് കഴിക്കുന്നു.
നിനക്ക് ഊർജ്ജം എവിടുന്ന് കിട്ടും?
ഇനി നൃത്തം ചെയ്യാൻ നീ കഠിനമായി പരിശ്രമിക്കണം.
അച്ഛാ, എനിക്കറിയാം കുറച്ച് ദിവസത്തേക്ക് എനിക്ക് കഠിനാധ്വാനം ചെയ്യാൻ കഴിയില്ലെന്ന്.
ഓസ്റ്റിയോസാർകോം രോഗം
എനിക്ക് ഈ... ഓസ്റ്റാക്... ഓസ്റ്റോ...
ഇത് നാക്ക് ഉളുക്കുന്നതാണ്. അച്ഛന് പറഞ്ഞൂടെ?
ഡാൻസ്
കരയാൻ തോന്നുന്നുണ്ടോ?
കരഞ്ഞോളൂ അച്ഛാ.
എൻ്റെ മുന്നിൽ മാച്ചോ കളിക്കേണ്ട കാര്യമില്ല.
എനിക്ക് അച്ഛനെ നന്നായി അറിയാം.
അച്ഛൻ വരുന്നതിന് മുൻപ് ഞാനും കരഞ്ഞു.
നമുക്ക് ഒന്നൂടെ കരഞ്ഞ് തീർക്കാം.
നീ പോരാടും.
നീ ജയിക്കുകയും ചെയ്യും.
നിനക്കിനിയും ഒരുപാട് നൃത്തം ചെയ്യണം.
നിൻ്റെ സ്വപ്നം നിറവേറ്റണം.
ഈ സ്വപ്നം നിനക്ക് കരുത്തേകും. കേട്ടോ?
എൻ്റെ സ്വപ്നത്തിൻ്റെ പകുതി ഇതിനകം യാഥാർത്ഥ്യമായി.
അച്ഛൻ പെപ് ടോക്ക് എങ്ങനെ നൽകാമെന്ന് പഠിച്ചു.
നീ ജയിച്ചുകഴിഞ്ഞാൽ പിന്നെ...
എന്ത് രസമായിരിക്കും!
- എന്ത് രസമായിരിക്കും! - എന്ത് രസമായിരിക്കും!
ഉച്ചത്തിൽ പറയൂ. എന്ത് രസമായിരിക്കും!
എന്ത് രസമായിരിക്കും!
- എന്ത് രസമായിരിക്കും! - എന്ത് രസമായിരിക്കും!
- ഹായ്! ഹലോ! - മാഗി മാഡം!
ഞാൻ നിന്നെ മിസ് ചെയ്തു.
നിനക്ക് ഒരു സർപ്രൈസ് ഉണ്ട്. എന്താന്ന് ഊഹിക്കാമോ?
വാ.
ടാ-ഡാ!
വേഗം സുഖമാകട്ടെ
വി ലവ് യു ധാരാ!
നിന്നെ മിസ് ചെയ്യുന്നു ധാരാ!
ഗുഡ്.
കഴിഞ്ഞ ആഴ്ചയിലെ ഏറ്റവും വോട്ട് നേടിയ മത്സരാർത്ഥി ധാരാ രസ്തോഗിയ്ക്ക്,
ആരോഗ്യപ്രശ്നങ്ങൾ കാരണം ഈ ആഴ്ച പ്രകടനം നടത്താനാവില്ല.
പക്ഷെ അടുത്തയാഴ്ച അവൾ ഗംഭീരമായ തിരിച്ചുവരവ് നടത്തും.
തൽക്കാലം നമുക്ക് മുന്നോട്ട് പോകാം, നമ്മുടെ ആദ്യ മത്സരാർത്ഥിയെ വിളിക്കാം.
ഓക്കേയല്ലേ?
പേടിയുണ്ടോ?
ദൈവത്തിനു നന്ദി, നീ നോർമലാണ്.
കഴിഞ്ഞ കുറച്ച് ദിവസമായി എനിക്ക് തോന്നി, ഒരു സൂപ്പർ ഹീറോയിന് ജന്മം നല്കിയെന്ന്.
ഞാൻ പുറത്ത് കാത്തിരിക്കാം.
നന്നായിരിക്കുന്നോ?
അന്തമില്ലാ നോവിൻ ആഴിയിൽ ആഴും
അൻപ് തേടും മനമേ വിധിയിൽ പെടാതെ
അന്തിയാകും മുൻപേ കൂരിരുൾ വീണോ
ആശതൻ പകലോ കിരണം തരാതെ
സൂക്ഷിച്ച്.
നല്ല കുട്ടി.
- അച്ഛാ? - എന്താ?
ഞാനൊരു തീരുമാനമെടുത്തു.
ഞാൻ "ഇന്ത്യാസ് സൂപ്പർ സ്റ്റാർ ഡാൻസർ" വിടുന്നു.
- അവർ നിനക്കായി കാത്തിരിക്കും. - അവർ എത്രകാലം കാത്തിരിക്കും?
എനിക്ക് ഒറ്റയ്ക്ക് ബാത്റൂം ഉപയോഗിക്കാൻ പോലും പറ്റുന്നില്ല.
ഞാനെങ്ങനെ നൃത്തം ചെയ്യും?
പിന്നെ എന്തായാലും,
അത് മറ്റു മത്സരാർത്ഥികളോട് കാണിക്കുന്ന നീതികേടാണ്.
നീ ഇപ്പോൾ ഒരു വലിയ കുട്ടിയായി.
എത്രകാലം അച്ഛനെന്നെ നോക്കും?
ഞാനിപ്പോൾ ഒരു വലിയ കുട്ടിയായി.
നിന്റെയുലകിൽ
എന്റെയുലകം
നിൻ്റെ ചിരികൾ
ആനന്ദം
ഹലോ, "ഇന്ത്യാസ് സൂപ്പർ സ്റ്റാർ ഡാൻസറി"ലേക്ക് സ്വാഗതം!
ഞാൻ നിങ്ങളുടെ ഹോസ്റ്റ്, ജയ് ഭാനുശാലി. നിങ്ങളെല്ലാവരെയും സ്വാഗതം ചെയ്യുന്നു.
ആദ്യം, നമ്മുടെ മൂന്ന് തകർപ്പൻ വിധികർത്താക്കളെ സ്വാഗതം ചെയ്യാം!
ഇന്ത്യ, വളരെ ഖേദത്തോടെ, ഞങ്ങൾക്ക് ഇത് പറയേണ്ടിവരുന്നു,
നമ്മുടെ പ്രിയപ്പെട്ട കുട്ടി, ഇന്ത്യയുടെ അഭിമാനം, ധാര രസ്തോഗി,
ഒരു വലിയ ആരോഗ്യപ്രശ്നം നേരിടുകയാണ്.
അവൾക്ക് നിങ്ങളുടെ പ്രാർത്ഥനയും സ്നേഹവും ആവശ്യമാണ്.
ഇന്ത്യാസ് സൂപ്പർ സ്റ്റാർ ഡാൻസറിൻ്റെ മുഴുവൻ ടീമും
അവള്‍ വേഗത്തിൽ സുഖം പ്രാപിക്കാൻ ആശംസിക്കുന്നു.
പക്ഷേ അതുവരെ നമുക്ക് അവളോട് വിട പറയേണ്ടി വരും.
ധാര ഷോ വിടാൻ തീരുമാനിച്ചു.
ഞങ്ങൾ നിന്നെ ശരിക്കും മിസ് ചെയ്യും, ധാര.
താത്ത!
മിസ്റ്റർ രസ്തോഗി, ഈ ചികിത്സ അവളെ ബാധിക്കുന്നുണ്ടെന്ന് എനിക്കറിയാം,
പക്ഷേ വിഷമിക്കേണ്ട, അവൾ നന്നായി പ്രതികരിക്കുന്നുണ്ട്.
വൗ!
- ഇതൊക്കെ ആരാണ് അയച്ചത്? - ഇന്ത്യ മുഴുവൻ.
എൻ്റെ ഓമനക്കുട്ടി!
വേഗം സുഖമാകട്ടെ
അച്ഛാ, ഞാനിപ്പോ വരാം.
എന്താ മോളെ?
ഡാഡി, എനിക്ക് എൻ്റെ മുടിയെ തോൽപ്പിക്കണം.
അത് എന്നെ തോൽപ്പിക്കും മുൻപ്.
ഹേയ്! എന്താ മോളെ?
താത്താ, ഇന്നെൻ്റെ പിറന്നാളാ. എനിക്ക് കൂൾ ആകണം.
വാ അച്ഛാ. എന്നെ കൂൾ ആക്ക്.
കൊല്ലും കനവോ നേരോ
കണ്ണിൽ കടലോ തീയോ
നോവിൻ കനലാളുന്നോ
പ്രാണൻ ചിതയാകുന്നോ
മണ്ണിൽ വ്യഥാമേഘം മൂടിടുന്നിതാ
മുൾക്കാടിൽ പാദങ്ങൾ നീറിടുന്നിതാ
അബലനായ് ചപലമായ് കേണിടുന്നിതാ
വിണ്ണിലേ ദേവകൾ വിളികേൾക്കുവാൻ.
ഹൃദയമിതോ വെന്തെരിയുന്നോ
ഇരുളുകളിൽ നാം പിടയുന്നോ
ഹൃദയമിതോ വെന്തെരിയുന്നോ
ഇരുളുകളിൽ നാം പിടയുന്നോ
ഞാൻ സുന്ദരിയാണോ? അതോ ഞാൻ സുന്ദരിയല്ലേ?
നീ സുന്ദരിയാണ്.
ഉള്ളിലെ മൗനം കല്ലായ് ഉറഞ്ഞോ
അമ്പുകളേറെ നമ്മിൽ തറഞ്ഞോ
ഉള്ളിലെ മൗനം കല്ലായ് ഉറഞ്ഞോ
അമ്പുകളേറെ നമ്മിൽ തറഞ്ഞോ
താത്താ, ഇന്നെൻ്റെ പിറന്നാളാ.
എനിക്ക് ഹാപ്പി ബർത്ത്ഡേ.
ഹാപ്പി--
നിന്നുടെ സുന്ദര വദനം
ഇങ്ങനെ കാണുക കഠിനം
നിന്നുടെ നൊമ്പരമാറും
ആ ദിനം എന്നുടെ മോക്ഷം
ഹലോ.
- ഹലോ, ധാര! - ഹായ്.
അങ്കിൾ, ധാരയുടെ ജനനം നമുക്കെല്ലാവർക്കും ഏറ്റവും വലിയ അനുഗ്രഹമാണെന്ന് അറിയില്ലേ.
അതുകൊണ്ട്, ഈ അനുഗ്രഹം നാം ആഘോഷിക്കണം.
ഞങ്ങൾ അങ്ങോട്ട് വരട്ടെ?
തീർച്ചയായും വരൂ.
എന്ത് "തീർച്ചയായും വരൂ"?
നിനക്ക് ഭ്രാന്താണോ? ഇവൾ അണുവിമുക്തയായിരിക്കണം.
ഇനിയും ഒരുപാട് പിറന്നാൾ ഉണ്ടാകും. അവരോട് കേക്ക് മുറിച്ച് അവിടെ തന്നെ കഴിക്കാൻ പറയൂ.
എന്താ മാഷേ!
- എന്താ? - അച്ഛൻ നേരെയായപ്പോൾ, താത്ത മോശമായി.
ഹേയ് മോളേ. ഹേയ് മുത്തേ.
ധാരാ, നമുക്ക് ഒരു ലോങ്ങ് ഡ്രൈവിന് പോയാലോ?
അതെ, നമുക്ക് കറങ്ങാൻ പോകാം! ഞാൻ പോയി വണ്ടി അണുവിമുക്തമാക്കാം. ദൈവമേ!
അച്ഛാ, അച്ഛൻ്റെ ലോംഗ് ഡ്രൈവ് കാരണം പാർക്ക് അടച്ചു.
ഹേയ് സൂപ്പർസ്റ്റാർ!
ലെഫ്റ്റ് പോക്കറ്റിൻ പിറകേ പമ്മിയൊളിക്കും
ഇടനെഞ്ചിൻ മിടിമിടിപ്പ് കേട്ട് നീ പാട്
നെഞ്ചിടിപ്പിൻ തുടിതുടിപ്പിൻ താളവുമൊത്ത്
നാടുനീളെ ഉത്സവമായ് ആടണ കാണ്
കണ്ണിൻ മണിയുമിവൾ കലയുടെ റാണിയിവൾ
കനകം മിന്നാതാകും തിളക്കം ചൂടിയിവൾ
തിങ്കളും പൂങ്കാറ്റും
ആരാധിച്ചീടും നിന്നെ
സൂപ്പർ... സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
സൂപ്പർ... സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
സൂപ്പർ... സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
ഹേ വർണ്ണം കൂടട്ടെ കൊടികൾ പാറട്ടെ
അമ്പരന്ന് നിൻ കഥകൾ നാടെങ്ങും പാടട്ടെ.
തൊങ്ങല് തുന്നട്ടെ
വാനിൽ കെട്ടട്ടെ
നിന്നെ കാണാനായ്
ആളെങ്ങും തിങ്ങട്ടെ
മുത്തായി മൂലോകം തലോലിച്ചിടും നിന്നെ
നെഞ്ചിൻ നിധിയുമിവൾ നിധിയിലും മേലെയിവൾ.
സൂപ്പർ!
സൂപ്പർ... സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
സൂപ്പർ... സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
സൂപ്പർ... സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
സൂപ്പർസ്റ്റാർ! സൂപ്പർസ്റ്റാർ!
നൗ ഐ വണ്ടർ വാട്ട് യു ആർ
ഹേയ് സൂപ്പർസ്റ്റാർ!
നിങ്ങൾക്കറിയാമോ, ഞാനെൻ്റെ മുഴുവൻ ജീവിതവും എക്സെലിൽ പ്ലാൻ ചെയ്തിരുന്നു.
രോഹിണിയോടൊപ്പം, ധാരയോടൊപ്പം, വളരെ വിശദമായി.
പക്ഷെ ഞാനെന്താ എപ്പോഴും പരാജയപ്പെടുന്നത്?
എഴുന്നേൽക്കാൻ ശ്രമിക്കുന്തോറും, ഞാൻ കൂടുതൽ വീഴുന്നു.
ഹേയ് ശിവ്. നിനക്കോർമ്മയുണ്ടോ?
കല്യാണത്തിൻ്റെ ആറാം പ്രദക്ഷിണ സമയത്തും നീ വീണു.
പക്ഷെ നീ ഒരിക്കലും ധാരയെ വീഴാൻ അനുവദിച്ചില്ല.
നീ എപ്പോഴും അവളെ നന്നായി നോക്കിയിരുന്നു.
എനിക്കത് രോഹിണിക്ക് വേണ്ടി ചെയ്യാൻ കഴിഞ്ഞില്ല, രോഹിണിക്ക് ധാരക്ക് വേണ്ടിയും.
ഇങ്ങു വാ. വാ.
നീ ഒരു പരാജയമല്ല മോനേ.
നീ ഒരു ടോപ്പറാണ്.
മികച്ച ഭർത്താവ്, മികച്ച അച്ഛൻ, മികച്ച മരുമകൻ.
അതെന്തായിരുന്നു? 89.4%.
ഞാനും രോഹിണിയും ധാരയുടെ എല്ലാ സ്വപ്നങ്ങളും നിറവേറ്റണമെന്ന് എപ്പോഴും കരുതിയിരുന്നു.
അവൾക്ക് സുഖമാകട്ടെ.
തീർച്ചയായും നടക്കുമെടോ.
അവളുടെ എല്ലാ സ്വപ്നങ്ങളും ഞാൻ നിറവേറ്റും.
അവൾ പറയുന്നതെന്തും ഞാൻ ചെയ്യും.
- ധാരാ? ഹേയ് താത്താ. - എന്തുപറ്റി?
- ധാരാ? - മോളേ!
ടാക്സി വിളിക്കൂ.
ധാരാ.
എല്ലാം ഓക്കേയല്ലേ? ശിവ് എവിടെ?
ഹേയ്. അവൾ അകത്താണോ?
ധാരയുടെ തുടയെല്ലിന് ചുറ്റും വീക്കമുണ്ട്, കാലുകൾക്ക് അവളുടെ ഭാരം താങ്ങാൻ കഴിഞ്ഞില്ല.
ഇത് അസാധാരണമല്ല, പക്ഷേ ഇത് ആശങ്കയുണ്ടാക്കുന്ന ഒരു കാര്യമാണ്.
ഈ ശക്തിക്ഷയം കാരണമാണ് അവൾ വീണത്.
അവളുടെ രക്തത്തിലെ പാരാമീറ്ററുകൾ ഇപ്പോഴും നോർമലല്ല.
ശനിയാഴ്ച വരെ നമുക്ക് അവളെ ആശുപത്രിയിൽ കിടത്തേണ്ടി വരും.
വരൂ, മിസ്റ്റർ നാടാർ. ഓഫീസിൽ സംസാരിക്കാം.
- ഹായ്, ധാര. - ഹായ്.
ധാര, ഞാൻ എവിടെയാണെന്ന് നോക്ക്.
ആഹാ, സ്റ്റേജ് വളരെ മനോഹരമായിരിക്കുന്നു.
പക്ഷെ ധാര, ഇത് ശരിയല്ല.
നിൻ്റെ ഫിനാലെ പ്രകടനം ഞാൻ ടിവിയിൽ കാണും.
എന്തുകൊണ്ട് ഇവിടെ വരുന്നില്ല?
സദസ്സിൽ നിന്നെക്കാളും നല്ലൊരു ഡാൻസറെ കണ്ടാൽ നീ പേടിച്ച് തോറ്റുപോകും.
സെൻ്റിയാവണ്ട, നന്നായി തയ്യാറെടുക്ക്.
നിനക്ക് എൻ്റെ അനുഗ്രഹം ഉണ്ട്.
ശരി, ധാര. ബൈ, ശ്രദ്ധിക്കൂ.
ബൈ. എല്ലാ ആശംസകളും.
എനിക്ക് സങ്കടങ്ങളൊന്നുമില്ല അച്ഛാ.
അച്ഛനറിയാമോ?
അമ്മ ഇവിടെ ഉണ്ടായിരുന്നെങ്കിൽ പോലും...
ഞാൻ അച്ഛനെ കൂടുതൽ സ്നേഹിക്കുമായിരുന്നു.
ഞാൻ പോയി നിൻ്റെ സാധനങ്ങൾ വീട്ടിൽ നിന്ന് എടുത്തിട്ട് വരാം.
രാജാ! രാജാ! രാജാ!
പ്രഭുവേ! നീ എല്ലാവരുടെ പ്രാർത്ഥനകളും കേൾക്കുന്നു.എൻ്റെയും കേൾക്കണം
രാജാ രാജാ രാജാ രാജാ വക്രതുണ്ഡ രാജാ മഹാ ഗണപതി രാജാ
പ്രഭുവേ വിശ്വാധിപതേ ശിവനിൻ സൽപ്പുത്രനേ
നീയേ എൻ സന്മാർഗ്ഗം നീയാണെൻ മിത്രമേ
പ്രഭുവേ വിശ്വാധിപതേ ശിവനിൻ സൽപ്പുത്രനേ
നീയേ എൻ സന്മാർഗ്ഗം നീയാണെൻ മിത്രമേ
മകനായ് വാഴും നീ ജനഹൃദയം നീളേ
കാവൽ വലയം നീ കലികാലം നീളേ
പൂജാനാളിൽ തിരുമോദകമോ നേദ്യം
സ്മിതമുഖനായ് നൽകൂ നിൻ മന്ദഹാസം
ദേവാ ജയ ഗണ നാഥാ ജയ
വീരാ ജയ ഗജ വദനാ ജയ
നാഥാ ജയ സുര നാഥാ ജയ
വീരാ ജയ ഗണ പതയേ ജയ
ജയ് ജയ് ജയ് ഗണനാഥാ.. ഹോ
രാജാ! രാജാ! രാജാ!
വക്രതുണ്ഡ രാജാ മഹാ ഗണപതി രാജാ
രാജാ! രാജാ! രാജാ!
വക്രതുണ്ഡ രാജാ മഹാ ഗണപതി രാജാ
സന്താപമേ ഇവൻ സംഹാരകൻ
സംസാര സാരത്തിൻ സംഹാരകൻ
സൈദ്ധാന്തികൻ മഹാ സൈദ്ധാന്തികൻ
സ്വത്തായവൻ സദാ സത്തായവൻ
നീയേ ആരംഭം ആദി ഭഗവാനേ
തൊഴുതു വലം വയ്ക്കാം വിഘ്നങ്ങൾ നീക്കൂ
ദേവാ ജയ ഗണ നാഥാ ജയ
വീരാ ജയ ഗണപതയെ ജയ
ജയ് ജയ് ജയ് ഗണനാഥാ.. ഹോ
രാജാ! രാജാ! രാജാ!
വക്രതുണ്ഡ രാജാ മഹാ ഗണപതി രാജാ
രാജാ! രാജാ! രാജാ!
വക്രതുണ്ഡ രാജാ മഹാ ഗണപതി രാജാ
എല്ലാവരും ഗണപതി ഭഗവാനെ സ്തുതിക്കൂ!
ധാര വന്നില്ലേ സാർ?
കുറച്ച് ദിവസം കൂടി അവൾ അവിടെ തങ്ങും.
ഇതെല്ലാം ആ രാത്രി കാരണമാണ്.
ആ രാത്രി. രാത്രിയുടെ മറവിൽ അവൾ ഇറങ്ങി വന്നു.
മണ്ണ് മാന്തി എന്തോ കുഴിച്ചിട്ടു,
ഇവിടെയോ?
സാർ, പതുക്കെ. സൂക്ഷിച്ച്. അത് ഒരു ഭൂതം ആയിരിക്കാം സർ.
സൂക്ഷിച്ച്.
"അമ്മേ, എനിക്കറിയാം, പക്ഷേ ഞാൻ എത്ര നല്ല നർത്തകിയാണെന്ന് സ്കൂൾ മുഴുവൻ അറിയണം."
"അമ്മേ, ഫാമിലി റൗണ്ടിനായി അച്ഛനെ സമ്മതിപ്പിക്കൂ."
"അമ്മേ, ഇന്ത്യാസ് സൂപ്പർ സ്റ്റാർ ഡാൻസറിലേക്ക് ഞാൻ തിരഞ്ഞെടുക്കപ്പെടണേ."
"അമ്മേ, മുംബൈയെ എൻ്റെ ഹാപ്പി സ്ഥലമാക്കി മാറ്റൂ."
"അച്ഛനുവേണ്ടി അമ്മ 2.0 കണ്ടെത്തൂ."
"അമ്മേ, അച്ഛനെ വീണ്ടും ചിരിക്കാൻ പഠിപ്പിക്കൂ."
താത്താ, എനിക്ക് അമ്മ 2.0വിനെ കാണാം.
താത്താ?
ശരി, അമ്മ 2.0 ഒറ്റയ്ക്ക് ബോറടിക്കും.
താത്ത കാര്യമായി ആലോചിക്കുകയാണ്
ഒരു മുത്തശ്ശി 2.0 വിനെ കൊണ്ടുവന്നാലോ എന്ന്.
താത്ത.
ഇപ്പോൾ, ഗ്രാൻഡ് ഫിനാലെയിലേക്ക് നമ്മുടെ വിശിഷ്ടാതിഥിയെ സ്വാഗതം ചെയ്യാം.
സുന്ദരിയായ സോനാലി ബേന്ദ്രയെ സ്വാഗതം ചെയ്യുക,
ഒപ്പം മികവുറ്റ കൊറിയോഗ്രാഫർ-സംവിധായകൻ, റെമോ ഡിസൂസ!
ഓക്കേ, എന്തൊക്കെയുണ്ട് മുംബൈ?
അവളുടെ വൈറ്റൽസ് എങ്ങനെയുണ്ടെന്ന് ഇന്ന് പ്രത്യേകം നിരീക്ഷിക്കണം.
ഇന്ന് അവളെ ആശുപത്രിയിൽ കിടത്താം. ഏതാനും മണിക്കൂറുകൾക്കുള്ളിൽ അവൾക്ക് ബോധം വരും.
നീ എവിടെപ്പോയിരുന്നു?
ഇവിടെ വന്ന് അവരുടെ പ്രകടനം നേരിട്ട് കാണുന്നതിൽ ഞാൻ വളരെ ആവേശത്തിലാണ്.
- മുംബൈ, തയ്യാറാണോ? - അതെ!
നിങ്ങൾക്ക് വിശക്കുന്നുണ്ടാവും. പോയി വല്ലതും കഴിക്കൂ. ഞാൻ ഇവിടെയുണ്ട്.
എനിക്ക് വിശക്കുന്നില്ല.
- നിനക്ക് വേണമെങ്കിൽ നീ പോയി കഴിച്ചോ. - വേണ്ട.
പോയി ഒരു ചായ കുടിച്ചൂടേ?
ആദ്യം ഭക്ഷണം, പിന്നെ ചായ. നിനക്കെന്ത് പറ്റി?
ഉറക്കം വരുന്നുണ്ടോ?
വാഷ് റൂമിൽ പോയി മുഖം കഴുകൂ. ഒന്ന് ഫ്രഷാകും.
നിങ്ങൾക്ക് സുഖം തോന്നും.
ശിവ്?
ഈ വാതിൽ നോക്ക്. ഇത് തുറക്കുന്നില്ല.
ആ വശത്തുനിന്നും തുറക്കാൻ ശ്രമിക്കൂ.
ശിവ്! നീ അവിടെ ഉണ്ടോ?
ശിവ്?
ശിവ്!
ധാര?
ശരി, ഞാൻ നോക്കാം. പേടിക്കണ്ട.
മിസ്റ്റർ രസ്തോഗി, നിങ്ങൾ എവിടെ പോകുന്നു?
മിസ്റ്റർ രസ്തോഗി. ധാരയെ ഡിസ്ചാർജ് ചെയ്തിട്ടില്ല. അവളെ കൊണ്ടുപോകാനാവില്ല.
മിസ്റ്റർ രസ്തോഗി, കേൾക്കൂ.
ശിവ്!
അവൻ എന്താണ് ചെയ്യുന്നത്? നീ--
മിസ്റ്റർ നാടാർ!
മാഗി...
ഗുഡ് മോർണിംഗ്.
അച്ഛാ, നമ്മൾ എങ്ങോട്ടാണ് പോകുന്നത്? ടിവിയിൽ ഫിനാലെ കാണണം.
കാണാം.
ഗ്രാൻഡ് ഫിനാലെ
നമുക്ക് പോകാം. കമോൺ.
ഹായ്!
സീറ്റ് ബെൽറ്റ് ഓഫ്. വാ. മെല്ലെ.
അങ്ങനെ! നമുക്ക് പോകാം മോളേ.
സൂക്ഷിച്ച്.
ഹേയ് ശിവ്! ഇതെന്താണ്?
അവളെ പുറത്തു കൊണ്ടുപോകരുതെന്ന് ഡോക്ടർ പറഞ്ഞതല്ലേ.
എന്താ കാണിക്കുന്നത്? അവൾക്ക് എന്തെങ്കിലും സംഭവിച്ചാൽ നീയെങ്ങനെ ജീവിക്കും?
ഞാൻ ഒരിക്കലും ധാരയെ വീഴാൻ അനുവദിച്ചിട്ടില്ലെന്ന് പറഞ്ഞത് നിങ്ങളാണ്.
ഇന്നും ഞാൻ അവളെ വീഴാൻ അനുവദിക്കില്ല.
"അമ്മേ, ദയവായി
എന്നെ ഇന്ത്യാസ് സൂപ്പർ സ്റ്റാർ ഡാൻസർ ഫിനാലെയിൽ എത്തിക്കൂ."
ഇവരാണ് നമ്മുടെ നാലു ഫൈനലിസ്റ്റുകൾ,
ഇവർ ഇന്ന് പരസ്പരം മത്സരിക്കും.
അപ്പോള്‍ നൃത്തം തുടങ്ങട്ടെ!
പൂർണ്ണമായ ബ്ലാക്ക്ഔട്ട്.
സ്റ്റാൻഡ് ബൈ. ക്യാമറ റോൾ ചെയ്യുക.
ഇപ്പോൾ ഞാൻ മനസ്സിലാക്കുന്നു
ജയിക്കുന്നതോ തോല്ക്കുന്നതോ അല്ല കാര്യം.
ഫൈനൽ സ്റ്റേജിൽ പെർഫോം ചെയ്യുന്നതാണ് പ്രധാനം.
ഒരു സ്പോട്ട്ലൈറ്റ് നിങ്ങളുടെ മേൽ പതിക്കുന്നു.
നിങ്ങൾക്ക് ചുറ്റുമുള്ള എല്ലാ ശബ്ദങ്ങളും നിലയ്ക്കുന്നു.
നിങ്ങളല്ലാതെ മറ്റാരും ഇല്ല.
ജീവിതത്തിലെ അനന്തമായ ഉയർച്ചകളും താഴ്ചകളും...
പ്രശ്നമല്ല.
നിങ്ങളും നിങ്ങളുടെ നൃത്തവും
മാത്രമാണ് പ്രധാനം.
നിങ്ങള്‍ക്ക് പരിഭ്രമവും ആവേശവുമുണ്ട്.
ഒരുപാട് വികാരങ്ങളുണ്ട്.
വികാരങ്ങളുടെ ഒരു മഴവില്ല്.
നീ എൻ ഹൃദയം
താളമിടും സ്പന്ദനമേ
നീ കാതുകളിൽ
ഞാൻ തിരയും മർമ്മരമേ
പാതയറിയാത്ത വഴിയാത്രയിൽ
കരമിതിൽ നീ കെടാനാളമേ
ഉയിരിൻ നൽപാതിയ എൻ്റെ ജീവാംശമേ
എന്നെ ഞാനാക്കും എന്നച്ഛനേ...
എന്റെ തണലാണു നീ തണലിനുറവാണു നീ
ഇനിനീ ഇല്ലാതെ ഞാനില്ലയേ
അരികിൽ നിൽക്കേ പൊതിയും ഭയമകന്നേ
നന്മമാത്രം
പാരിൽ മിഴിതിരഞ്ഞേ
ഗഗനസീമകൾ താണ്ടുന്നൊരാ
കനവിൽ പറന്നേറി ഞാൻ
നിന്റെ ചിരിയാകും അലിവേറെനാൾ
മങ്ങിടാതെ നിലാവാകണേ
അകമിതിലായ് നിറഞ്ഞീടണേ
എന്റെ പപ്പാ... എന്റെ പപ്പാ...
ഉയിരിൻ നൽപാതിയേ എന്റെ ജീവാംശമേ
എന്നെ ഞാനാക്കും എന്നച്ഛനേ...
എന്റെ തണലാണു നീ തണലിനുറവാണു നീ
ഇനിനീ ഇല്ലാതെ ഞാനില്ലയേ
കണ്ണേ കിനിയും മധുരമാണ്‌ നീയേ
കവിയും പുണ്യമാണ് മകളേ
രണ്ടായ്
പിരിയാനാവുകില്ലൊരിക്കലും
വെടിയാനാവുകില്ല പൊന്നേ
നിന്നുടലോ നൊന്താൽ ഈ നെഞ്ചകമോ വിങ്ങും
ചില്ലായ് ഞാൻ വീണുടഞ്ഞു പോകും
എന്തുമിനി തരാമേ ശോകങ്ങൾ വിടാമേ
കൊഞ്ചും ഇളം മാൻകിടാവേ
നിന്റെ ചിറകാവാം ഞാൻ വാനിലായ്
കുളിരു തൂകിടും തുലാമേഘമായ്
ഉലകമിതിൽ സദാ കാവലായ്
തെല്ലുമിടറാതെ നീ ഉള്ളു വാടാതെ നീ
ഇതാ കൂടെ ഞാനില്ലയോ
എന്റെ അഴകാണ് നീ മലരിനിതളാണു നീ
ദിവ്യ സ്നേഹാമൃതം പകരാം ഞാൻ
മിഴിനീരുമായ് പാടും
ദുവാ
തോറ്റൊരു നെഞ്ചിൻ
പ്രാർത്ഥനവരിയായ്
പ്രപഞ്ചനാഥനേ. .. കൃപാകരാ
എന്റെ അരുമയാൾക്കായ്
സദാ കനിയേണമേ
നിൻ ദാനം നീ തിരികേ വാങ്ങല്ലേ
എൻ ജീവനെ
നീ കവരല്ലേ
കേഴുന്നൂ മനം ഈ യാചന വിമൂകം
ഈ ഇളം പൂവേ നീ
കൊണ്ടേ പോയിടല്ലേ
"സ്വപ്നങ്ങൾ പ്രതീക്ഷകൾക്ക് ചിറകുവച്ചതാണ്"
ലവ് യു ഡാഡി!
ഏകാന്തതയുടെ ആരവത്തിൽ നിൻ്റെ മനസ്സ് അക്ഷമമാകുന്നത് എന്തുകൊണ്ട്?
ആൾക്കൂട്ടത്തിൽ നിൽക്കുമ്പോൾ ഇത് നീ ആഗ്രഹിച്ചു.
സന്തോഷം അവസാനിപ്പിക്കുന്നത് എന്താണെന്ന് എന്നോട് പറയൂ.
ഒന്നുമില്ല, നിൻ്റെ മനസ്സ് മാത്രം.
ഇത് ഉല്ലാസത്തിൻ്റെ ആരംഭമാണ്,
സ്വയം മറന്ന് സ്വതന്ത്രനാകൂ
നിറങ്ങൾ സന്തോഷം നൽകുന്നു എന്നാൽ ശരത്കാലവും ആസ്വദിക്കാൻ മറക്കരുത്.
നീ പുഞ്ചിരിക്കൂ, വെറുതെ പുഞ്ചിരിക്കൂ.
ഭയമില്ല, വികാരങ്ങളില്ല.
വെറുപ്പില്ല, വേർപിരിയലില്ല. വെറുതെ പുഞ്ചിരിക്കൂ.
നീ പുഞ്ചിരിക്കൂ, വെറുതെ പുഞ്ചിരിക്കൂ.
നിൻ്റെ വിശ്രമമില്ലാത്ത, ഉല്ലസിക്കുന്ന മനസ്സിന് ധ്യാനത്തിൻ്റെ ധാന്യമണികൾ നൽകൂ.
പോയി ആ ജീവിതത്തെ കെട്ടിയിടൂ
അതതാ ചിറകടിച്ച് പറന്നു പോകുന്നു.
എല്ലാ സന്തോഷങ്ങളും ആസ്വദിക്കുക എന്നത് നിനക്ക് സാധ്യമല്ല
വിധിയുടെ രൂപകൽപ്പനയിലൂടെ.
സത്യമാണ്, നിൻ്റെ പ്രവൃത്തികളിലൂടെ നീ വിതച്ചതെല്ലാം,
ഈ ജന്മത്തിൽ തന്നെ നീ അവ കൊയ്യും വേദനയോടെ അല്ലെങ്കിൽ അനായാസം.
നിൻ്റെ പക്കലുള്ള കാര്യങ്ങൾ മാത്രം നിൻ്റേതാണ്.
നിൻ്റേതല്ലാത്തവയെ എന്തിനാണ് പിന്തുടരുന്നത്?
നിനക്ക് എന്ത് ലഭിച്ചാലും, അത് മനസ്സിലാക്കി സ്വയം അലങ്കരിക്കൂ.
ലോകത്തിൻ്റെ മറുവശത്ത് നിന്നിൽ നിന്ന് മറ്റാരും, ഒന്നും വേർപെടുന്നില്ല.
എന്നാൽ നീ ഇവിടെ ഉള്ള കാലത്തോളം,
ചിരിക്കൂ, മറ്റുള്ളവരെ ചിരിപ്പിക്കൂ, ശ്വസിക്കൂ.
ഈ ലോകത്ത് എല്ലാവരും കഷ്ടപ്പെടുന്നു, അതിനാൽ കഷ്ടപ്പാടുകളിൽ ആശ്വസിക്കാൻ പഠിക്കൂ.
ഏകാന്തതയുടെ ഈ മുഴക്കത്തിൽ
പോയി ഒരു ഇടവേള എടുക്കൂ.
എന്താണ് സന്തോഷം?
ഏറ്റവും മനോഹരമായ വസ്ത്രം.
എന്താണ് സന്തോഷം? നിനക്കുള്ള ഒരേയൊരു ആയുധം.
നിൻ്റെ കയ്യിലുള്ള ഒരേയൊരു കാര്യം നിൻ്റെ പുഞ്ചിരിയാണ്.
എന്താണ് സംഭവിക്കാൻ പോകുന്നത് എന്നതിന്മേൽ നിനക്കൊരു നിയന്ത്രണവുമില്ല
നാളെയെ കുറിച്ച് വിഷമിക്കരുത്,
പുഞ്ചിരിക്കൂ, നിൻ്റെ ഇഷ്ടം പ്രവർത്തിക്കൂ.
ഡോണ്ട് വറി, ബി ഹാപ്പി.
ഉപശീർഷകം വിവർത്തനംചെയ്തത് പ്രിയ ശങ്കര്‍
ക്രിയേറ്റീവ് സൂപ്പർവൈസർ വിജേഷ് സി.കെ